text:
Bygningurin er partur av eini langtíðarætlan fyri út- og umbygging av Landssjúkrahúsinum. Hetta byggistigið fevnir um nýggjar medisinskar seingjardeildir, føði- og barnsburðardeild, psykiatriskan depil, hølir til sjúkrahúsuppvenjing og køk. Í kjallaranum verður tøknirúm til hitapumpur, seingjavaskisentralur, høvuðsgoymsla, parkering og rúm til burturkast. Samlaða gólvvíddin er 14.500 fermetrar.
Viðlíkahald: Av samlaðu játtanini til Landssjúkrahúsið eru 4,0 mió. kr. settar av árliga til ymiskt viðlíkahald.
Filmar:
LSH Avgrevstur
LSH Tøkni
LSH Visualiseringar
H-Bygningurin fær skap
Gongd komin á stoypingina
Parkeringskjallarin er liðugur, og farið er undir at gera 2. hædd, sum verður nevnd -1 (minus eitt). Fríggjadagin 23. februar vóru Løgtingsins fíggjarnevnd, bygginevndin og landsstýriskvinnan í heilsumálum við fylgi á vitjan, har tey fyrst fingu rundsýning á byggiplássinum, og síðani eina framløgu um gongdina í byggingini. Eisini løgdu listafólkini, sum vald eru til at listpríða H-bygningin, fram síni hugskot til listprýðing. Sí video frá vitjanini HER.
Tórshavnar Kommuna og Landsverk hava umrøtt íbindingina av atkomuvegnum til H-bygningin. Niðurstøðan er, at hetta skal gerast í verandi veg frá kapellinum. Prosjektering av atkomuvegnum er eisini gjørd liðug í hesum tíðarskeiðnum, og væntast hetta arbeiðið at verða gjørt í fyrru helvt av 2018.
Arbeiðið hjá MT Højgaard Føroyar gongur sera væl. Flest allir veggir eru komnir upp í parkeringskjallaranum, og stórur partur av dekkinum yvir kjallaranum er nú eisini komin upp. Arbeiðið at avmontera gamla reinsiverkið er liðugt.
Listafólkini arbeiða miðvíst við teirra ískoyti til H-bygningin.
Eftir at meirjáttan varð samtykt í Løgtinginum er sprongt og planerað fyri tí víðkaða kjallaranum, meðan arbeitt hevur verið við at stoypa upprunaliga kjallaran, og tað er hepnast væl at samskipa tey arbeiðini. Arbeitt verður í løtuni við at staðseta húsið til vatninntakið til hitapumpuskipanina. Húsið verður umleið tríggjar ferðir størri enn ætlað, sum verður gjørt í samstarvi við Fjarhitafelagið, ið fer at nýta tveir triðingar av bygninginum til sítt virksemi. Gamla reinsiverkið er tikið niður, tí tað stóð í vegin fyri tí víðkaða kjallaranum. Umhvørvisstovan hevur givið loyvi til at nýta neyðreinsiverkið fram til oktober 2018. Fram til ta tíð skulu neyvar kanningar gerast av, hvørji møgulig vandamikil evni eru í útlátinum. Grundað á hetta arbeiðið tekur Umhvørvisstovan støðu til, hvussu endaliga reinsiverkið skal gerast, og um ætlaða reinsiverkið í verkætlanini er nøktandi. Fakeftirlitið er virkið, og samskiftið umvegis Dalux kt-skipanina virkar væl. Gongd er á at dagføra modellið av somatisku seingjarstovuni, sum er 1:1, og at gera eina nýggja psykiatriska seingjarstovu - eisini í 1:1. Landssjúkrahúsið fyrireikar fleiri “rolluspøl” fyri at meta um arbeiðslagið í stovunum, sum eru at síggja í framsýningini á B1.
Tann 28. mars samtykti eitt samt Løgting verklagslógina við tí ískoyti at játtað varð at byggja fullan kjallara undir bygningin. Samlaða játtanin til Landssjúkrahúsið fyri árini 2009 til 2021 er sostatt 652,6 mió. krónur. Sáttmálarnir um arbeiðstøkur 3, 4 og 5 eru undirskrivaðir, og arbeiðið hjá MT Højgaard er í gongd. Byrja varð at stoypa tíðliga í mars, og arbeiðið hevur gingið støðugt og skjótt síðani. Arbeitt verður nú við at gera eitt skipanaruppskot fyri kjallaran og leggja eina ætlan, so arbeiðið, sum er í gongd, verður órógvað minst møguliga. Listarfólk, sum vóru kunngjørd í februar eru farin undir at leggja teirra ætlanir til rættis.
Arbeiðsánari: Heilsu- og Innlendismálaráðið
Byggiharri: Landsverk
Rakstrarharri: Landssjúkrahúsið
Heildarráðgevi: Faerport II
Arbeiðstakari:
Sp/f Grettir: Avgrevstur, spreinging og grovplanering. MT Højgaard: Betong, tekja og klædningur. Húsavarðartænastan: Innandura arbeiði. Demich: Innleggingar og ventilatión. EL.FO: El og stýringar.
Tíðarætlan: Byggingin skal verða liðug á vári í 2021
Kostnaðarætlan: H-bygningurin er partur av samlaðu játtanini til Landssjúkrahúsið, á 652,6 mió. krónur.


c: text/html

text:
Øll størri kortlegging verður í dag gjørd eftir flogmyndum, eisini nevnd fotogrammetrisk kortlegging.
Flogmyndir verða tiknar við serútgjørdum flogførum. Í flogfarinum er eitt stórt myndatól og ígjøgnum eina lúka í botninum verða myndir tiknar.
Flogfar brúkt til fotografering
Flogmyndir verða tiknar soleiðis, at myndirnar umskarast við umleið 60 %. Tá myndirnar síðani verða settar í eitt úttekningartól, ber til at síggja hesar í stereo, tvs. sum 3d-myndir.
Matrikulstovan fekk sítt fyrsta úttekningartól í febr. 1985 (Zeiss - Planicomp C130) og hevur síðani tá gjørt øll teknisk grundkort í landinum.
Í jan. 2003 fekk Matrikulstovan eitt nýtt framkomið úttekningartól (Z/I Imaging - ImageStation2002). Í tólinum verða digitalar myndir brúktar og hvør mynd fyllir umleið 200 Mb. Tá 2 myndir eru í tólinum, ber til við serligum brillum, at síggja hesar stereoskopiskt.
Tólið verður brúkt til at gera bæði tekniskt grundkort við hæddarkurvum og myndakort (ortofoto).
Úttekningartól ImageStation 2002
Vilt tú vita meira, so send ein teldupost til Stein Fossá á Umhvørvisstovuni - SteinF@us.fo.

robotstxt: allowed

filter: keep


text:
31. Aug 2014
Nógv áhugavert og upplýsandi tilfar um parkinson er at finna á youtube. Her er ein filmur á enskum. ...
31. Aug 2014
Fyrstur at gera vart við hesa sjúkuna var enski læknin James Parkinson í 1817, tí eitur sjúkan parkinsonsjúkan. Sjúkan hevur sín uppruna í heilanum, tí ov lítið dopamin verður gjørt og vísir seg fyrst og fremst sum ristilamningur.
26. Aug 2014
Á aðalfundinum hjá Parkinsonfelagnum tann 15. mars var nýggj nevnd vald og á fundi hóskvøldi 1. mai skipaði nevndin seg soleiðis: Durid Johannesen, forkvinna Sofía Klæmintsdóttir Jacobsen, næstforkvinna Gudny Benjaminsdóttir, kassameistari John William Joensen, skrivari...


text:
ÚRSLITIÐ AV LANDSSEYÐASÝNINGINI 2016
Leygardagin 19. novembur 2016 vóru úrslitini av árligu landsseyðasýningini kunngjørd á Búnaðarstovuni í Kollafirði. Har vóru virðislønir latnar til vakrastu veðragjólingarnar, veturgomlu veðrarnar og eldru veðrarnar.
Á hvørjum heysti eru seyðasýningar úti um landið, har sýnarar døma seyðin og velja teir vakrastu seyðirnar, sum síðani verða sýnaðir av útvaldum sýnsmonnum frá Búnaðarstovuni. Teir ferðast um landið og sýna hesar seyðir. Somuleiðis taka teir myndir og videofilm av seyðunu At enda verður so avgjørt, hvørjir seyðir eru ávikavist nr. 1, 2 og 3 í hvørjum av bólkunum: veðragjólingar, veturgamlir veðrar og eldri veðrar.
Avgerðin
Úrslitini fyri 2016 blivu almannakunngjørd leygardagin 19. november 2016 á einum tiltaki á Búnaðarstovuni, har eini 65 áhugaði vóru komin saman. Tiltakið byrjaði við, at Tróndur Leivsson bjóðaði vælkomin, síðan var sum vant felagssangur. Ari Johanneson vísti video av luttakandi seyðunum, og Rólvur Djurhuus hevði framløgu um seyðahaldið á Búnaðarstovuni. Eftir kaffisteðgin greiddi Pól Sundskarð frá heimasíðunum hiking.fo og heimabeiti.fo. Endað varð við, at vinnandi seyðirnir vóru avdúkaðir, og Rógvi Reinert, aðalstjóri í Fiskimálaráðnum handaði vinnarunum steyp.
Úrslitini vóru hesi:
- 1. Virðisløn Búnaðarstovan, Kollafjørður, Heygshagi
- 2. Virðisløn Johnny Joensen, Vestmanna, Heygahagi, innara helvt
- 3. Virðisløn Jústines Justinussen, Skála, hagaparturin Hegnið
Veturgamlir veðrar:
- 1. Virðisløn Erland Poulsen, Vágur, Leitishagi
- 2. Virðisløn Jákup Jacobsen, Syðrugøta, Fyri handan Eið, Heiðar
- 3. Virðisløn Ólavur Andreasen, Norðradalur, Kongshagin, Úti í Haga
Eldri veðrar:
- 1. Virðisløn Magnus í Niðristovu, Vestmanna, Heygahagi, Innara helvt
- 2. Virðisløn Øssur Andreasen, Kvívík, Frammi í Haga.
- 3. Virðisløn Thorstein Thomsen, Hvalba, Prestfjall.
Videoupptøkur av øllum seyðunum og myndir av vinnandi seyðunum og frá tiltakinum, har steypini vórðu handaði, síggjast undir: Seyður - Seyðasýningar - Landsseyðasýningin 2016
Landssýnararnir
Teir, sum sýnaðu til landsseyðasýningina í ár vóru: Thorvald Lútzen, Syðradalur, Petur Andreasen, Klaksvík, Arnjohn Hvítklett, Sørvágur, Ellef Ellefsen, Sørvágur og Jacob Vestergaard, Akrar. Ari Johanneson úr Kvívík var skrivari og tók myndir og videofilmar, og Hans Martin Andreassen úr Kvívík var samskipari.


text:
Orðasavnið
Í orðasavninum eru uppskriftir úr talaðum og skrivaðum máli frá gamlari tíð og nýggjari. Savnið verður so við og við økt við orðtøku úr bókum, bløðum og úr talaðum máli. Tann gamla tíðin er betur heimilað við orðum enn tann nýggja tíðin.
Orðasavnið er grundarlagið undir orðabókunum við føroyskum máli. Haraftrat er Orðasavnið ein týðandi kelda til vísindaligt arbeiði við føroyskum máli. Í savninum eru eftir útrokning frá apríl 2002 gott og væl 578.000 seðlar skipaðir í 98 orðaseðlakassar í eldvardari goymslu á Føroyamálsdeildini.
Orðasavnið er partvíst teldutøkt, t. e. tað, sum hevur verið brúkt til føroysku orðabókina og er í orðabókaforritinum RIST.
Verkætlanargongd
Allir orðaseðlar eru talgildir. Nú verður arbeitt við at fáa allar orðaseðlar skrásettar..


text:
Føroyska fiskasúkklan hjá Fólkaheilsuráðnum
2011 er Kostár, og Rør teg í minsta lagi 30 minuttir um dagin er eitt av teimum 8 kostráðunum. Ein góður máti at røra seg uppá er at súkkla. Fólkaheilsuráðið hevur í hesum sambandi ognað sær eina fyritøkusúkklu, ið er ein gáva frá fiskavirkinum Faroe Origin. Á súkkluni stendur kostráðið: Et fisk fleiri ferðir um vikuna.
Endamálið við hesum er, at Fólkaheilsuráðið súkklandi setur sjóneykuna á tann serstakliga heilsugóða føroyska fiskin. Tað verður ikki súkklað nógv í Føroyum, og hetta heldur Fólkaheilsuráðið er spell. Fyrr í tíðini, áðrenn bilarnir gjørdust so nógvir, varð tó súkklað. Súkkling er spakuliga fánað burtur, bæði tí tað er ómakaleysari at koyra í bili, men ikki minst tí tað er ikki sørt vandamikið at súkkla millum bilarnar. Hetta, tí vit stórt sæð ikki hava gjørt súkklubreytir í Føroyum, samstundis sum bilferðslan
er vaksin.
Spyrt tú føroyingar, ið hava búð uttanlands, um teir súkklaðu har, er svarið nærum altíð ja. Summir av hesum nýheimkomnu føroyingum síggjast súkkla, men gevast tó sum frálíður. Fólkaheilsuráðið metir hetta vera óheppið, tí um fólkið ikki súkklar, verður hetta økið helst ikki raðfest, tá talan um súkklubreytir.
Í sambandi við, at súkklan hjá Fólkaheilsuráðnum varð tikin í nýtslu, hevði Kosttoymið vitjan av nýggja stjóranum á Ráðnum fyri Ferðslutrygd, Brynhild Høgnadóttir, ið eisini handaði súkkluhjálmar til Fólkaheilsuráðið og Boga Andreasen, lim í Tórshavnar býráð. Bogi Andreasen er eisini talsmaður fyri at súkkla verður meira í Tórshavn í framtíðini. Í Tórshavnar býráð kanna tey, hvussu tað kann gerast einfaldari at súkkla í Havnargøtum, t.d. við at gera líknandi skipanir sum í útlondum, har møguleiki er at leiga eina súkklu í styttri tíðarskeið.
Ein súkkla kann vera eitt hent og heilsugott amboð hjá arbeiðsplássum at brúka í arbeiðsdegnum til stutt ørindi ístaðin fyri at nýta bilin. Um onnur arbeiðspláss hava hug at ogna sær eina slíka súkklu, og marknaðarføra seg á ein øðrvísi hátt, ella kanska geva eina øðrvísi starvsfólkajólagávu. Súkklan kann bíleggjast frá http://logocykler.dk/
(grams.fo 9.10.2011)


text:
Granskingarverkætlanir
Verkætlanarábyrgd: Erla Olsen, ph.d., adjunktur í lívfrøði & náttúru og tøkniundirvísing & Vár í Ólavsstovu, ph.d., adjunktur í móðurmálsnám- og undirvísingarfrøði.
Heinta niður frágreiðingina: "Teldlanýtsla í fólkaskúlanum - ein eftirmeting (2016)"
Jóhannes Miðskarð, Ph.D., adjunktur í námsfrøðiligari leiðslu og fyrisiting
Í altjóða høpi er meira og meira fokus sett á námsfrøðiligu leiðslu síðstu áratíggjunni. Námsfrøðilig leiðsla snýr seg um tað leiðsluvirksemi, ið beinleiðis ávirkar læraranna námsfrøðiliga og undirvísingarliga virksemi við næmingunum.
Í hesari verkætlanini verður kannað, hvussu námsfrøðilig leiðsla verður útint í føroyskum fólkaskúlum. Tað vera gjørd kvalitativ semistrukturerað interview við fimm skúlaleiðarar og tíggju lærarar. Sostatt er møguligt at lýsa námsfrøðiligu leiðsluna, bæði úr sjónarhorninum hjá tí, sum útinnir leiðsluna og úr sjónarhornunum hjá teimum, ið móttaka leiðsluna.
Sum sæst omanfyri, er endamálið at lýsa støðuna viðvíkjandi námsfrøðiligari leiðslu í Føroyum, men somuleiðis er eitt endamál at vísa, hvussu skúlaleiðarar heilt ítøkiliga kunnu økja um teirra námsfrøðiligu leiðslu.
Erla Olsen, ph.d., adjunktur í lívfrøði og náttúru- & tøkniundirvísing, Sunleif Rasmussen, námslektari í tónleiki, Vár í Ólavsstovu, Mikkjal Mikkelsen, Noomi í Dali, Sjúrður Hansen, Louise M. Carlsen o.o.
Skúlar kring landið hava ikki allir líka góðan møguleika at fara til tiltøk, sum í stóran mun eru í høvuðsstaðnum. Hetta kann hava við sær, at munur er á næmingunum í bygd og í bý. Seturstokið er ein roynd at vita, um ein vitjan úti á meira fjarskotnum skúlum, við ymsum royndum, avbjóðingum og mentanarligum tiltøkum kann fáa næmingar at fáa størri áhuga fyri vitan og útbúgving. – Verkætlanin er partur av Biophilia-verkætlanini, men føroyski parturin líkist ikki tí, sum tey skipa fyri aðrastaðni, serliga við tað, at mentan og vísindi verða sameind.
Sunleif Rasmusen, námslektari í tónleiki og Erla Olsen, ph.d., adjunktur í lívfrøði og náttúru- & tøkniundirvísing o.o.
Biophilia undirvísingarskráin er ein nýggj tilgongd til undirvísing, ið nýtir tøkni, tónleik og kreativitet sum amboð innan tær vanligu fakligu lærugreinarnar. Upphavið til hetta ítøkiliga tiltakið er íslendska tónlistakvinnan Björk, sum ynskir, at skúlin skal taka støði í tí tøkni, sum børnini eru hugtikin av, og við kreativiteti tryggja, at komandi samfelagsborgarar verða heildarborgarar. Við tí í huga hevur Björk saman við øðrum gjørt eitt verk, sum bæði er eitt tónleikaverk, ein app, framførsla, ein filmur og ein undirvísingarskrá.
Í Føroyum verða læraralesandi lærd í hesum lærihátti, umframt at 5 skúlar luttaka. Verkætlanin endar á heysti 2016, og við støði í eftirmetingini verður gjørdur leistur fyri, hvussu tøkni, tónleikur og kreativitetur best verða nýtt sum undirvísingaramboð. Norðurlendsk verkætlan.
Mentamálaráðið og Fróðskaparsetur Føroya
Olga Biskopstø, cand.comm. Granskingardepilin - Fróðskaparsetur Føroya
Katrin av Kák, cand.mag og cand.ped.psyk. Námsvísindadeildin - Fróðskaparsetur Føroya
Martha Mýri, MA - Granskingardepilin – Fróðskaparsetur Føroya
Talan er um eina spurnakanning millum næmingar í fólkaskúlanum, sum Granskingardepilin/ Fróðskaparsetur Føroya hevur gjørt fyri Mentamálaráðið. Umleið 2.200 næmingar í øllum 5., 7. og 9.flokkunum í landinum luttóku.Olga Biskopstø, Katrin av Kák og Martha Mýri hava staðið fyri arbeiðinum, sum byrjaði í 2014. Kanningarúrslit og tilmæli vóru løgd fram í mai 2015.
Arbeiðið hevur verið skipað við einum fylgibólki, sum saman við Fróðskaparsetri Føroya hevur víst á tiltøk, ið kunnu fyribyrgja happing í skúlunum.
Erla Olsen, ph.d., adjunktur í lívfrøði og náttúru- & tøkniundirvísing o.o.
Børn og ung í Evropa sum heild tykjast ikki at hava áhuga fyri náttúruvísindum, og hetta sær EU sum ein stóran trupulleika, ið er ein hóttan fyri framtíðarútlitini hjá Evropa. Verkætlanin snýr seg um at menna nýggjar undirvísingarhættir, har teldutøkni er sjálvsagdur partur, ið gevur møguleika fyri at veita næmingalagaða undirvísing í sera stóran mun. Eisini er ætlanin at undirvísingin skal taka støði í staðbundnum vinnulívi og harvið gerast meira viðkomandi hjá næmingunum. Grundhugsjónin í hesi verkætlan er, at læring er nakað sum fer fram allastaðni og alla tíðina, og harvið ikki bert í skúlanum.
– samleiki og maskulinitetur (postdoc-verkætlan)
Firouz Gaini, ph.d., lektari í antropologi og samfelagsvísindum
Hetta er postdoc-verkætlan (NTNU í Tróndheimi fíggjar verkætlanina), sum hyggur at gerandislívinum og samleikanum hjá dreingjum í útnorði í dag. Verkætlanin er grundað á tilfar, sum varð savnað inn í Nuuk á vári 2014, men hon knýtir eisini grønlendsku kanningina til tilfar úr Føroyum – fyri at samanbera (at lýsa munir og líkleikar millum samfeløgini). Verkætlanin umboðar eitt íkast til nýggju evropeisku samfelagsgranskingina, ið hyggur at ungdómslívinum í samfeløgum, sum eru eyðkend av sosialum og mentanarligum skifti. Verkætlanin ynskir at lýsa samleikan hjá dreingjum við støði í teirra egnu virðum, tonkum og tulkingum. Úrslitini verða miðlað í vísindaligum greinum, lættari tekstum og í ráðstevnu-framløgum. Verkætlanin umboðar eitt nýtt stig í ungdómsgranskingini hjá F. Gaini, sum byrjaði fyri uml. 15 árum síðani.
Erla Olsen, ph.d., adjunktur í lívfrøði og náttúru- & tøkniundirvísing , Firouz Gaini, ph.d., lektari í antropologi og samfelagsvísindum o.o.
Verkætlanin er samstarv millum Námsvísindadeildina og Kennaradeildina á Háskóla Íslands. Íslendska kanningin, sum føroyska granskaraliðið hevur sum fyrimynd, var liðug í 2014. Vit brúka íslendska vísindaliga frymilin at skapa eina kanning, sum kann samanberast við ta íslendsku, umframt at hon kann geva okkum størri innlit í tað, sum gongur fyri seg í fólkaskúlanum í dag. Talan er um stórar spurnakanningar, har næmingar í 8. og 9. flokki eru spurdir, hvat slag av læring og undirvísing tey fáa, hvat tey halda um hesa undirvísingina og hvat tey kundu hugsað sær var øðrvísi. Harumframt verða lærarar nú í heyst spurdir samsvarandi spurningar, umframt at foreldur eisini fáa eitt spurnablað um teirra hugsan um føroyska fólkaskúlan.
Dagbjartur Debes, námslektari í søgu og bókavørður
Rannsóknin hevur til endamáls at gera eina lýsing av ymsu eftirmetingum fólkaskúlans: Landsroynd, PISA umframt ársmet og próvtøl fyri 9. fl. Dentur verður lagdur á at lýsa samsvar og frávik millum ymsu eftirmetingarhættirnar, millum lærugreinar og møguligan kynsmun.
Úrslitið verður eisini sett í samband við Manntal 2011, har m.a. verður víst á, at útbúgvingarstigið er ymiskt í landinum.
Nøkur fyribils úrslit av rannsóknini eru at lesa í Frøði 3/2014.
Verkætlanarábyrgd: Erla Olsen, ph.d., námslektari í lívfrøði
OECD skipar fyri PISA kanningum av førleikum teirra 15 ára gomlu. Kanningin umfatar førleikarnar í fleiri tættum, harímillum hvussu tey duga náttúrufak samanborið við javnaldrar í øðrum londum.
ROSE (the Relevance Of Science Education) er eitt annað slag av kanning, sum viðger hvønn týdning undirvísing í náttúruvísindum hevur. Ungdómar í 40 londum hava svarað einum stórum spurnarblaði um, hvat tey hava hug at læra innan náttúruvísindi, hvørjar framtíðarætlanir tey hava, hvat tey gera í frítíðini, og hvat tey meina um umhvørvi, náttúruvísindi og tøkni.
Ein forkanning varð gjørd í Føroyum nú í vár, og farið verður í næstum undir ta endaligu kanningina.
Endamálið við ROSE er ikki at kanna læruúrtøku, men heldur at kanna hugburð og hvat skal til fyri at fáa ungdóm áhugaðan í náttúru og tøkni. Sostatt er ROSE-verkætlanin eitt ískoyti til ta vitan, vit fáa burtur úr PISA kanningum – í hesum føri innan náttúrufakini.
Verkætlanarábyrgd: Karolina Matras, ph.d.-lesandi, námslektari í sálarfrøði og mál- og lesimenning
Við hesi verkætlan fáa vit fyrsta tilfarið úr okkara egna jørðildi, tá ið umræður námsfrøðiliga gransking í byrjanarlesing. Í verkætlanini verður viðgjørt:
- Fortreytir hjá barninum, sum kemur í skúla
- Mál- og lesimenning hjá barninum
- Didaktisk sjónarhorn í sambandi við byrjanarundirvísing í lesing
- Partar av menningarligu fortreytunum hjá børnunum, sum komu í skúla í 07/08/09
- Lesimenningin í 2. og 3. flokkunum 07/08/09 í nøkrum føroyskum skúlum
Hugt var at týdningarmiklum pørtum viðvíkjandi læring og læriumhvørvi. Hetta varð gjørt við 1) skipaðum eygleiðingum í flokshølum í 08/09/10 og 2) samrøðum við skúlaleiðarar og lærarar 2011.
Úrslitini eru íkast til kjakið um, hvønn týdning menn-ingin hjá børnum fyri skúlaaldur hevur, og hvussu vit kunnu skipa byrjanarlesingina so væl sum til ber.
Verkætlanin er gjørd í samstarvi við DPU og University of Porto.
Verkætlanarábyrgd: Firouz Gaini, ph.d., lektari í antropologi og samfelagsvísindum
Verkætlanin er eitt granskingarsamstarv, sum byrjaði í 2010. Tilfarið er savnað í stórari spurnakanning í fólkaskúlum í Føroyum og Íslandi. Kanningin hyggur serliga at heilsu, frítíð og trivnaði hjá ungdómi í 15-16 ára aldri. Føroyska spurnakanningin fór fram í 9. flokkum kring alt landið á vári 2012. Úrslitini verða almannakunngjørd á seminari í Havn í oktober 2012. Granskingarleiðarar eru Firouz Gaini (Námsvísinda-deildin) og Jón Sigfússon (Rannsóknir & Greining, Háskúlin í Reykjavík).
Endamálið er at geva eina neyva granskingargrundaða støðumynd av almennu livikorum ungdómsins, sum lokalir myndugleikar og landsmyndugleikar kunna brúka beinanvegin. Í Íslandi hava tey í mong ár gjørt sonevndu “Ungt fólk” spurna-kanningar, sum skúlar og kommunur brúka sum grundarlag fyri at skipa ein betri politikk fyri skúla og ungdóm.
Frágreiðingin "Ungfólk í Føroyum 2012" lýsir og viðger úrslitini av stórari skúlaspurnakanning, sum Firouz Gaini gjørdi í 2012. Kanningin gevur okkum upplýsingar um tey, sum gingu í níggjunda flokki skúlaárið 2011-2012.
Vit síggja m.a., at nógv hava ilt við at finna sítt pláss í skúlanum. Her tosa vit um bæði gentur og dreingir, ung í bý og á bygd. Samstundis sum tey fýlast á støðuna, so rokna tey flestu við at fara undir hægri útbúgving seinni í lívinum. Javnvág er ikki millum «veruleikan» í dag og tað, ungdómurin vónar at gera til morgindagsins «veruleika».
Fá halda skúlan vera ov torføran, nógv halda hann vera ov lættan. Nógv hugsa um at gevast ella skifta skúla. Hesar kenslurnar endurspegla ikki bara skúlaviðurskifti, men eisini frítíðarlívið, har t.d. alnetið og aðrir miðlar fara við nógvari tíð.
Verkætlanarábyrgd: Hans H. Hansen, undirvísingarleiðari, námslektari í sálarfrøði og námsfrøði
Verkætlanin er ein spurnakanning millum fólkaskúla-lærarar. Kanningin er stuðlað av Fólkaskúlagrunninum. Endamálið við spurnablaðakanningini er at tekna eina yrkisliga mynd av teimum seinastu 100 lesandi, ið hava tikið prógv eftir gomlu læraraútbúgvingini á Føroya læraraskúla. Svargevararnir tóku prógv í 2007, 2008, 2009, 2010 og 2011. Spurnablaðakanningin er skipað í 8 sjálvstøðugar og tó samfastar partar.
Partarnir eru:
- Bakstøðisupplýsingar
- Lestrartíðin á Føroya læraraskúla
- Fyrsta árið sum lærari
- Hvussu trívist tú sum lærari í dag
- Undirvísingarsýni og undirvísingarhættir
- Nútíðarnæmingurin
- PISA-kanningin og landsroyndin
- Eftirútbúgvingartørvur
Úrslitið av spurnablaðakanningini skal fyrst og fremst nýtast sum íblástur, tá ið nýggja læraraútbúgvingin verður stillað, og tá ið eitt dygdargott eftirútbúgvingartilboð skal mennast komandi árini.
Verkætlanarábyrgd: Mikkjal Mikkelsen, námslektari í landalæru, donskum, samfelagsfrøði og KST, og Kurt Madsen, námslektari í støddfrøði, alis- & evnafrøði og teldufrøði
Læraralesandi skulu í starvslæru í útbúgvingartíðini. Í starvslærutíðini undirvísa tey næmingum í fólkaskúlanum, samstundis sum tey sjálv eru lesandi. Tey nýta starvslæruna sum ein royndarpall, har ástøðilig-, faklig- og praksisvitan hittast.
Í hesi verkætlan verður høvuðsdenturin lagdur á skrivliga samskiftið millum tey lesandi, har teirra egna læring gjøgnum royndir og refleksiónir, bæði persónliga og í samstarvi við floksfelagar, gerst eksplisit og atkomilig hjá øðrum.
Samskiftið fer fram á persónligum, óalmennum bloggum, har nógvir ymsir málbúnar so sum tekstur, myndir, filmur, ljóð etc. kunnu brúkast. Kannað verður, hvussu hesir nýggju, tøkniligu møguleikar rigga sum samskiftispallur.
Hans Harryson, námslektari og phd. lesandi á Fróðskaparsetri Føroya og Aarhus universiteti
Flest allar læraraútbúgvingar eru skipaðar í tríggjar partar:
(1) Undirvísingarfak,
(2) pedagogisk fak og
(3) starvslæra.
Phd-verkætlanin snýr seg um tey pedagogisku fakini og kannað verður, hvønn leiklut og hvat endamál hesi fak hava í læraraútbúgving í 21. øld. Verkætlanin er ein samanberandi greining av:
- Læraraútbúgvingini í Vasa, Finaland
- Læraraútbúgvingini í Vestfold, Norra
- Læraraútbúgvingini í Reykjavík, Ísland
Orsøkin til at hesar tríggjar læraraútbúgvingar eru valdar úr múgvuni er, at tær hava gott orð á sær og verða mettar at vera framtakshugaðar og nýmótans av altjóða granskarum.
Kanningarhættirnir, ið nýttir verða, eru ávikavist dokumentanalysa og viðtal við lærarar, ið undirvísa í teimum pedagogisku fakunum, lesandi á síðsta árgangi og nýútbúnar lærarar.
Louise M. Carlsen, adjunktur í støddfrøði og ph.d. lesandi á Københavns Universitet
Verkætlanin hevur til endamáls at kanna og menna førleikan hjá lærarum at nýta CAS (Computer Algebra Systems) í undirvísing í algebra: møguleikar og avbjóðingar fyri lærarar við ávikavist fleiri og færri undirvísingarroyndum:
Ein nágreinilig kanning, sum skal vísa, hvussu lærarar í fólkaskúlanum á ymiskan hátt nýta CAS við serligum denti á algebra (abstrakt aritmetik, at loysa líkningar, funktiónir og modellering)
Kanna m.a. nýggj amboð, arbeiðs- og undirvísingarhættir til tess at stimbra og menna førleika læraranna at arbeiða sjálvstøðugt við hesum, umframt við amboðum til at eftirmeta næmingaavrik, meðan arbeitt verður, og í hvønn mun CAS hevur ávirkan á læruúrtøku næminga.
Eyðmerkja møguleikar og avbjóðingar við teirri hugsan, at CAS kann viðvirka til, at næmingar fáa kunnleika til støddfrøðilig evni/øki á høgum stigi so sum modellering og ástøðiliga greining.
Kalpana Viyjavarathan, adjunktur, phd-lesandi á Fróðskaparsetri Føroya og Århus Universiteti
The dissertation proposes to research teacher cognition-beliefs and attitudes with regard to teaching speaking in English as a Foreign Language (ELF) in grade 8 in the Faroese Public school and its impact on teaching. By gaining insight into teacher cognition in the context of teaching the speaking skill, attempts can be made to see how this affects the teaching approach for this skill towards fulfilling the formal requirements. While research indicates that there is a gap between teacher cognition and fit for purpose teaching methods, little research has been conducted in teacher cognition in the teaching of speaking in EFL.
Using the case study approach, this qualitative study explores the cognition of 7 teachers in the local schools, and attempts to analyse what impact the way they think about teaching speaking has on their praxis. It aims to elicit either a concurrence or a mismatch between teachers’ beliefs about teaching speaking and their teaching praxis.


text:
Aung San Suu Kyi
Aung San Suu Kyi varð borin í heim tann 19. juni í 1945 í Rangoon, Burma. Hon er kend fyri at royna at fremja demokrati í Burma, uttan at nýta harðskap. Hon er dóttir til Aung San, ið var við til at samráðast um at loysa Burma frá Stóra Bretlandi í 1947. Sama árið var Aung San myrdur av politiskum kappingarneytum.
Í 1989 stillaði Aung San Suu Kyi upp til tingvalið í Burma, har hon vann stórt. Herurin í Burma traðkaði til og forbjóðaði henni at taka við valdið. Síðan tá hevur Augn San Suu Kye sitið í húsavarðhaldi í heimi sínum, í býnum Yangon, í nærum 15 av teimum seinastu 21 árunum frá 20 juli 1989 til hon varð leyslatin 13. november 2010,[1] becoming one of the world's most prominent political prisoners.[2]
Í 1990 móttók Aung San Suu Kyi Rafto Heiðurslønina og Sakharov Heiðurslønina fyri Frælsar Hugsjónir í 1990. Ì 1991 fekk hon Friðarheiðursløn Nobels. Hon hevur lisið á Lærda háskúlanum í Oxford, har hon eisini møtti manni sínum, ið hon hevur tvey børn við.
Eftir røttum skuldi Aung verið leyslatin í okt. 2009, men orsakað av eini hending, har at ein óboðin sinnisveikur amerikumaður hin 3. mai 2009 óboðin svam út til húsini hjá Aung og gisti har í tríggjar nætur og var fangaður, tá hann svam yvirum aftur, dømdi ein dómstólur undir hernaðarstýrinum í Burma hana til 18 mánaðir afturat í húsavarðhaldi. Rættarmálið byrjaði 18. mai og endaði 11. august 2009.
Aung kærdi dómin, men hon fekk ikki viðhald. Dómurin varð skotin inn fyri hægstarætt í Burma, men hon sat dómin út og varð latin leys 13. november 2010, 6 dagar eftir valið, sum hon ikki slapp at stilla upp til, tí hon sat í húsavarðhaldi. Stutt eftir at hon var latin leys kom sonur hennara Kim Aris til Burma fyri at vitja hana, tað var fyrstu ferð í 10 ár, at hann sá mammu sína. Burmesiska stýrið noktaði manni hennara og synum hennara at fáa uppihaldsloyvið, sjálvt tá maður hennara hevði fingið staðfest, at hann var deyðasjúkur av krabbameini, slapp hann ikki at vitja hana. Michael Aris doyði á hansara 53 ára føðingardegi, hin 27. mars 1999. Tá hevði hann ikki sæð konu sína í meira enn trý ár.
Keldur[rætta | rætta wikitekst]
- ↑ Burma releases Aung San Suu Kyi. BBC News, 13 November 2010.
- ↑ Aye Aye Win, Myanmar's Suu Kyi Released From Hospital, Associated Press (via the Washington Post, 10 June 2006.


text:
Orð: Mikkjal á Ryggi
1. Miskunnsami mildi faðir,
gev í dag oss dagligt breyð!
Tú, sum grøs og liljur klæðir,
føðir fugl um hav og heyg,
fram um alt á foldum her
menniskjan tær kærast er,
trygt vit kunnu á tað líta,
ei tú vilt oss føði sýta.
2. Veit tí tú mær dagsins føði,
ei eg kann av sjálvum mær;
havsins fong og landsins grøði,
alt eg fáa má frá tær,
røkja seyðin vit sum best,
óvist er, hvat fæst í heyst,
Harrin og ei hagamaður
er tað, fyri skurði ræður.
3. Hvat kann eg av sjónum taka,
sendir Guð ei fisk í hav;
óhent nýtti eg mín haka,
um Guð ikki vøkstur gav;
fáfongt róðu vit um kapp,
vildi Guð, at grindin slapp;
føðir Guð ei fuglameingin,
ónýtt verður fleygastongin.
4. Vakur er ein veltur dalur,
grasgóð er ein albeitt líð;
tó, hvat geva kýr og smalur,
leggur Guð ei signing í!
Uttan hegni, vit og kraft
armóð høvdu øll vit havt;
gloym ei, tað er Guð, ið gevur
arbeiðsevni, tey tú hevur.
5. Síggi eg ein stakkal stríða
til at metta svangan munn,
Jesus, eg títt orð vil lýða,
ikki elska mammons grunn,
gera, sum mín Guð tað vil,
geva, har tað treingir til;
neyðarstaddan ei at gloyma
betri er enn gull at goyma.
6. Prísið Guði øll við gleði
fyri hjálp og dagligt breyð!
Ongantíð frá yngsta degi
læt hann okkum líða neyð,
hvønn ein morgun, faðir mín,
leita vil eg mær til tín,
og tá sól í hav er lækkað,
fyri dagligt breyð tær takka.


text:
Upplýsingar um bústaðin
HÚS Á SKÁLA VIÐ 2 íbúðum, mál nr. 650
Helmingin av húsinum er ein íbúð í 3 hæddum, meðan hin helvtin er ein íbúð í 2 hæddum.
Norðara íbúðin: 3 hæddir. Hvør hæddin er uml. 90 m² til støddar, ella í alt 270 m²:
Miðhæddin er innrættað soleiðis: køkur, stova, WC/bað, kamar og gongd.
Lofti er innrættað soleiðis: hjúnarúm, 4 kømur, WC/bað, gongd, WC og svali.
Kjallarahæddin er innrættað soleiðis: stórt rúm, hjallur og trappu uppgongd. Sjálvstøðug oljufýring er til íbúðina.
Sunnara íbúðin: 2 hæddir. Hvør hæddin er uml. 95 m² til støddar, ella í alt 190 m².
Miðhæddin er innrættað soleiðis: køkur, stova, hjúnarrúm, 2 kømur, WC/bað bryggers, WC og gongd.
Kjallarahæddin er innrættað soleiðis: stórt rúm og bilhús. Sjálvstøðug oljufýring er til íbúðina.
Norðari parturin av húsinum er bygdur í 1952, meðan sunnari parturin er bygdur í 1970. Tak, plast vindeygu og plast klædningurin blivu gjørdir av nýggjum í 2009. Húsini eru væl umsitin, og í góðum standi.
Girðing er um partar av ognini. Grasvøllur, runnar og trø eru á ognini.
Grundøki er uml. 1.591 m² til støddar.
Húsini standa væl fyri í bygdini í vøkrum og friðarligum umhvørvi. Gott samskiftis samband til skúla, dagstovn, spælipláss, fótbóltsvøll og handlar. Sera gott útsýnið yvir Skálafjørðin.
Verða seld um hóskandi boð fæst. Vælkomin at geva boð.
Smálutirnir í lýsingini tykjast rættir, men full vissa kann ikki veitast fyri teimum.
Boð komið.
Nýtt boð skulu verða okkum í hendi mánadagin 12. februar 2018 kl. 12,00.


text:
Heri Simonsen 07.02.2018 (09:30)
Rás2 sigur frá H71-Kyndil og H71-Neistin í kvøld
Í kvøld verður byrjað at leika fyrru hálvfinalurnar í Faxe Kondi kappingini í hondbólti, og Rás2 er sum vant á staðnum.
Hilmar Jan Hansen og Tróndur Arge, frásøgumenn hjá Rás2 siga frá teimum báðum dystunum, sum verða spældir í Hoyvíkshøllini í kvøld.
Talan er um dystirnar H71-Kyndil, kvinnur, sum byrjar klokkan 18.30, og H71-Neistin, menn. Mansdysturin byrjar klokkan 20.
Øll kunnu hoyra dystarfrásagnirnar á www.midlar.fo, og annars á FM 88,7, FM 91,7. FM 95,9 og á FM 98,7.
Ljóðsamrøður, samanumtøkur o.a. tilfar kemur út á in.fo seinni í kvøld.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
EB/Streymur/Skála skilir ikki avgerð um at flyta dyst í Klaksvík
Arni K. Abrahamsen, formaður í Skála, sigur, at EB/Streymur/Skála hevur sent eitt skriv inn til FSF, har víst verður á, at einki grundarlag var fyri at útseta kvinnudystin millum KÍ og EB/Streym/Skála.
Dysturin í bestu kvinnudeildini millum KÍ og EB/Streym/Skála skuldi spælast 2. páskadag í Klaksvík. Men kavi var komin á vøllin, og tí bleiv dysturin útsettur. Arni K. Abrahamsen er formaður hjá Skála.
- Dysturin bleiv síðani ásettur av FSF til at vera hóskvøldið í somu viku. Men tað, sum síðani hendir er, at Kappingarnevndin hjá FSF ógildar avgerðina við tí orsøk, at KÍ hevur víst á, at vøllurin í Klaksvík er ikki tøkur hetta hóskvøldið. Vit fóru til Klaksvíkar at kanna umstøðurnar hetta kvøldið og vit sóu eina vanliga venjing hjá Betri liðnum hjá KÍ monnunum. Vit tóku myndir av hesum og hava sent tað inn til FSF saman við einari frágreiðing um, at soleiðis sum vit upplivdu tað, so var eingin forðing í Klaksvík fyri at spæla hetta kvøldið, tí ein vanlig venjing hjá Betri liðnum hjá monnum er ikki nóg góð orsøk til ikki at avgreiða ein dyst í bestu kvinnudeildini.
- Vit halda, at besta kvinnudeildin skal virðast eins og besta mansdeildin, og tá verður dentur altíð lagdur á, at verður dystur útsettur, so skal hann spælast skjótt aftaná t.d. dagin eftir ella í somu viku. Vit vænta ikki, at vit fáa nakran ítróttarligan ágóða við hesum, men at FSF kann staðfesta, at feløg ikki kunnu fáa kappingarnevndina at hoppa uppá falskar grundgevingar, um tað er soleiðis, sum vit upplivdu tað. Tí kvinnukappingin skal fáa tað somu virðingina sum manskappingin, har útsettir dystir vera leiktir dagin eftir ella í somu viku, sigur Arni K. Abrahamsen. Hann sigur, at tað kann hugsast, at KÍ vildi hava dystin útsettan, tí onkur/onkrir leikari/ar ikki vóru tøkir hendan dagin og samstundis vóru leikarar tøkir hjá EB/Streymi/Skála, sum ikki blivu tøkir seinni, tí hesir fóru uttanlands.
Málið er í aganevndini
Róin Schrøter er formaður í kappingarnevndini hjá FSF. Hann sigur, at hetta málið er koyrt í aganevndina av ymiskum orsøkum, og so leingi sum málið liggur har, so ger hann ikki viðmerkingar til málið.
Hesin umtalaði dysturin í bestu kvinnudeildini millum KÍ og EB/Streym/Skála verður leiktur í Klaksvík hóskvøldið kl. 18.00 í hesi vikuni. Undan dystinum liggur EB/Streymur/Skála á odda við fullum stigatali, meðan KÍ er á 3. plássi, trý stig aftanfyri EB/Streym/Skála.


text:
1811-1896
var amerikanskur rithøvundur og abolitionistur, sum gjørdist kend um allan heim av bókini Tummasarsmáttu ( Uncle Tom´s Cabin).
Harriet vaks upp í einum kristnum heimi, pápin var prestur. Hon fór at arbeiða saman við systur sínari Cathrine sum lærari og giftist í 1836 við Calvin Stowe sum eisini var prestur. tey fingu sjey børn, men fleiri doyði meðan tey vóru smá. harriet hjálpti til við at uppihalda familjuni við at skriva.
Skaldsøgan um Tummas byrjaði sum framhaldssøga í anti-træla tíðarritinum national Era. Stowe kendi væl til trælahald, anti-trælahaldsrørsluna og við undargrundarjarnbreytina. Kentucky, sum lá beint yvirav Cincinnati, har Harriet og familjan búði, var ein trælastatur.
Lógin um viðferð av trælum, ið flýddu, sum kom í gildi í 1850, fekk Harriet Beecher Stowe at taka aktivian lut ímóti trælahaldi.Tá ið bróðurkona hennara einaferð skrivaði til hennara: "Harriet, um eg hevði duga at brúkt ein penn so væl sum tú, hevði eg skrivað okkurt, sum fekk alt landið at kenna á sær, hvussu forbannaður trældómur er," gjørdist hon fullviss í at hon skuldi skriva okkurt um trælahald.
Hon fór í holt við at tosa við flýddar trælir og trælaeigarar og las ein hóp av bókum um evnið. Hon lat fyrst søgurnar prenta sum framhaldssøgur, og hildið verður at høvuðspersónurin í mangar mátar er grundaður á Josiah Henson, sum sjálvur hevði verið trælur og hevði skrivað um upplivilsi síni.
Tá ið bókin kom út í 1852 varð hon seld í 10.000 eintøkum eftir einari viku. Longu í 1854 var hon týdd til 60 ymsiks mál.
Útgávur:
2007 Tummasarsmátta
Ummæli/umrøða:
Boydston,Kelley, Margolis: The Limits of Sisterhood: The Beecher Sisters on Women´s Rights and Women´s Sphere. University of North Carolina Press, 1988.
Joan D. Hedrick: Harriet Beecher Stowe: A Life. Oxdord University press, 1994
Harriet Beecher Stowe. Frank N. Magill: Great Women Writers. Robert Hale - London 1994
Marna Jacobsen: Formæli í Tummasarsmáttu, 2007


text:
Nýggjastu tíðindini
Melda til tíðindabræv
Tíðindi - 4. mai 2018
Gestur í FSF Varpinum hesaferð er Jógvan Martin Olsen, og hann heldur, at HB er tað liðið, ið higartil hevur yvirraska mest í Betri Deildini hjá monnnum
Jógvan Martin Olsen (t.v.) og Tróndur Arge - Mynd: www.fsf.fo
Komandi sunnudag klokkan 15:00 er 9. umfar í Betri Deildini hjá monnum á skránni, og tá seinasta bríksl ljóðar, er fyrsti triðingurin av kappingini spældur.
Gestur í FSF Varpinum hesaferð at umrøða og meta um næstu dystirnar er Jógvan Martin Olsen, fótbóltsmennari hjá FSF. Harafturat verður eisini tikið saman um kappingini higartil, nú ein dystur er eftir, áðrenn fyrsti triðingurin er avgreiddur.
Sambært Jógvan Martini er HB tað liðið, ið hevur yvirraska mest í 2018, og hann væntar, at teir reyð-svørtu verða í topp 4, tá kappingarárið er liðugt.
Í 9. umfari hittast liðini soleiðis: HB – AB, TB/FCS/Royn – EB/Streymur, Skála – 07 Vestur. KÍ – Víkingur og NSÍ – B36. Allir dystirnir byrja klokkan 15:00.


text:
- Tíðindi, mentan og ítróttur
- Vit kenna okkum ikki sum taparar
Tak niður
Í gjárskvøldið trinu tær tríggjar Carlsen-systrarnar, Barbara, Vanja og Laila, á pall í danska Melodi Grand Prixnum. Tað eydnaðist ikki teimum at syngja seg víðari í finalu-umfarið, men tær eru glaðar fyri upplivingina, ið kappingin hevði við sær.
- Hetta hevur verið ein góð uppliving, og vit halda ikki, at nakar í slíkari kapping er taparar, siga systrarar Laila og Barbara, sum enn eru staddar í Keypmannhavn.
Vinnarin í kappingini gjørdist Rasmussen við sanginum 'Higher Ground'.
Sí eisini


text:
ProWord
Var tú signaður av at lesa fylgjandi?
Eg komi skjótt! Harrin JesusOpinberingin 3, 11-12.
1. “Eg komi skjótt!”
1. 1. “Koma” Harrans Jesusar til Efesus, Pergamus og Sardis var ein koma við dómi, men koma hansara til Filadelfia var fyri at gera enda á líðingum teirra.
1. 2. “Eg komi skjótt” er ein ávaring til kúgarar og ein eggjan til kúgað.
1. 3. Tey trúgvandi eiga altíð at vera til reiðar til afturkomu Jesusar. (Op. 3,3). Við at vænta Harran Jesus brádliga halda vit á í trúfastari tænastu.
2. Templið.
Bjargingin, nevnd í Op. 3,10, hongur her saman við afturkomu Harrans Jesusar eftir samkomuni. Templið sipar helst til túsundáraríkið ella til hitt Nýggja Jerúsalem. Tann sanni trúgvandi fær eitt pláss við tænastu og heiður fyri Gudi.
3. Nøvnini.
Tey trý nøvnini, sum nevnd verða, geva eina vissu fyri ævigari trygd í Harranum Jesusi.
- Navn Guds míns vísir ognarrættin
- Navn staðarins vísir himmalskan borgararætt.
- Og navn mítt, hitt nýggja merkir arvarætt saman við Harranum Jesusi.
4. Krúnur.
4.1. Krúnur fyri tey, sum sigra.
“Krúnan”, sum givin varð, var sigurskransur teirra, sum vunnu kappingar. Tað, sum lovað var, varð ognað býi, sum kendur var fyri ítróttarkappingar, og er kent í nýggja testamenti sum dømi um løn fyri trúgva tænastu. Ápostulin Paulus skrivaði til Timoteus, stutt áðrenn hann doyði: 2. Timoteusar br. 4,7-8.
4.2. At missa krúnuna.
Skeiv framferð kann gera, at ein missir krúnu , sum var vunnin frammanundan. (2. Jóh.br. 8) Krúnan merkir tann kongaliga myndugleika, sum givin er hinum sigrandi samarvingum Harrans Jesusar. Dómstólur Kristusar fer at geva løn ella tap. (2.Korintbr. 5,10).
5. Súlur.
Til tey sigrandi verður sagt, at tey skulu gerast “súlur” í templi Guds. Súlur eru tað berandi og støðuga í einum bygningi. At vera ein súla í templinum hevur tað við sær, at hava eitt virðiligt pláss í tænastu í kongadømi Krists. (Hygg Esaias 22,23 og Lukas 19,16-19).


text:
Gulur dagur á Glyvrum
Fríggjadagin 25. aug fara vit á Glyvrum at hita upp til stóru steypafinaluna ímillum NSÍ og B36, sum verður leygardagin 26. aug.
Vit møta upp í gulum klæðum. Í skúlanum fara vit at mála okkurt gult á andliti. Til morgunsang fer Harry Knudsen at syngja NSÍ sangir saman við okkum. Vit vit fáa vitjan av fleiri Effo-spælarum og man vespan ikki eisini fara at koma á vitjan? At enda fara vit at fáa NSÍ kaku.
Lagið verður gott á Glyvrum í morgin :) og so er bara at hopa at lagið er líka gott leygarkvøldið


text:
Nógv fyri at hoyra, at borgarstjórin uttan nakað hald í veruleikanum tosar um upptak, tí Tórshavnar kommuna hevur ongantíð verið betur fyri enn tað sama!
Skal stutt greiðast frá, hvat politikkur er, so snýr tað seg um raðfestingar. Fyrst skalt tú finna útav, hvat tú ætlar tær at gera, og síðani hvussu tú ætlar at gera tað. Sjálvur kenni eg ikki til annan máta at gera tingini, eftir at hava sitið í 45 ár í Tórshavnar býráð undir skiftandi leiðslum og umstøðum annars.
Nú nýggj leiðsla er komin á Vaglinum, er hetta opinbart ikki meginreglan longur, tí nú situr allur meirilutin upp á útkikk. Kikað verður nátt og dag út í ta bláu luft eftir umberingum fyri, at ongar ætlanir eru, einki arbeiðslag og tí heldur ongar raðfestingar. Orsøkin eitist at vera, at har er ikki arbeiðandi, tí hini hava skyldina!
Hetta er í veruleikanum tað, Annika Olsen, borgarstjóri, staðfestir og váttar í sínum aftursvari til mín fyrr í vikuni, tí hennara aftursvar er ein samandráttur av hjálparleysa júkinum, ið higartil hevur verið einasta signalið av Vaglinum hesar skjótt farnu átta mánaðirnar: Vit fáa einki gjørt!
Krevur aftursvar!
Hevði hon so bara verið erlig og sagt, at tey duga ikki, tíma ikki ella megna ikki, so hevði tað verið til at skilt. Men tvørturímóti verður bara – og einki annað enn tað – skylda upp á undanfarna býráð, ið stýrdi so vanlukkuliga, at tað nú skal eitast fyri at vera eitt upptak, sum stendur fyri framman. Veruleikin er, at Tórshavnar kommuna hevur ongantíð verið betur fyri enn tað sama!
Alt tað, ið higartil er avrikað av núverandi býráðsmeiriluta, er liðugtgerð av tí, undanfarni meiriluti setti í verk. Tí haldi eg, at Annika Olsen ítøkiliga skal koma út og svara ordiliga, heldur enn bara at peika og siga »góða mamma, tað var ikki eg«! Eg vænti mær sjálvandi eitt púra greitt svar, tí slíkar grovar skuldsetingar kunnu ikki fara ósvaraðar aftur við borðinum!
Skuldi talan verið um nakað óskil, mátti hon tikið tað upp innanfloks eisini, tí Fólkaflokkurin hevur verið við í tí, sum er avrikað – enntá hennara egni síðumaður í býráðnum, Bogi Andreasen. Í nakrar tímar eftir býráðsvalið skrivaðu bæði hon og Bogi enntá undir uppá, at haldast skuldi fram í sama stíli næstu fýra árini...
Til skorin klæði
Støðan hjá Tórshavnar kommunu er so góð, at tað sømir seg slett ikki, at Annika Olsen blakar við runu og tosar um upptak, tí hon er so sanniliga komin til skorin klæði. Turru tølini vísa, at skattaprosentið í Tórshavnar kommunu í ár er 19%, sum er tvey prosent lægri enn miðalskattaprosentið í øllum landinum, umframt at barnafrádrátturin er heilar 8.000 krónur.
Annika Olsen kann bara hyggja í roknskapirnar fyri síðstu 12 árini, ið – allir sum ein – vísa yvirskot, umframt at Tórshavnar kommuna eigur 140 milliónir krónur á bók. Á talvuni niðanfyri sæst enntá eitt yvirlit yvir allar lántøkurnar, ið hava fíggjað alt tað, sum er sett í gongd hesi árini: 0 krónur!
Lántøkur hjá Tórshavnar kommunu
Boðanesheimið, 0,00 kr.
Skúlin við Løgmannabreyt, 0,00 kr.
Skúlan á Argjum, 0,00 kr.
Brúgv um Sandá, 0,00 kr.
Trappan í Vágsbotni, 0,00 kr.
Guli skúli, 0,00 kr.
200 grundstykki, 0,00 kr.
Keyp av umsitingarbygningi, 0,00 kr.
Umbygging av Birkilund, 0,00 kr.
Barnagarður í Kollafirði, 0,00 kr.
Bátabrúgvar í Havn, 0,00 kr.
Bátabrúgvar í Kollafirði, 0,00 kr.
Müllers Pakkhús, 0,00 kr.
Nýggjur kirkjugarður í Kaldbak, 0,00 kr.
Nýggjur kirkjugarður í Hoyvík, 0,00 kr.
Útbygging av kirkjugarði í Havn, 0,00 kr.
Útbygging av brennistøð og jarnmóttøku, 0,00 kr.
Sjóvinnuhúsið á Vestaru bryggju, 0,00 kr.
Nýggj ítróttarhøll á Argjum, 0,00 kr.
Dupulthøll á Hálsi í Havn, 0,00 kr.
Bygging av Tórsvølli, 0,00 kr.
Bussleiðin, 0,00 kr.
Fótbóltsvøllur í Hoyvík, 0,00 kr.
Vegir og kloakkir, 0,00 kr.
Spælipláss um alla kommununa, 0,00 kr.
Frílendisgøtur, 0,00 kr.
Steinatún, 0,00 kr.
Heldur enn at geva undanfarna býráðsmeiriluta skyldina fyri sítt egna maktarloysi, áttu Annika Olsen og hini í nýggja býráðsmeirilutanum at meldað greitt út og sagt, hvat tey ætla. Higartil er altso einki hent, og tað finni eg meg slett ikki í at fáa at fáa skyldina fyri!
Heðin Mortensen
býráðslimur


text:
Tíðindi
31. mai 2013
Nýggjur býtislykil og betri samskipan á eldraøkinum
Seinastu tíðina hevur eldraøkið verður nógv umrøtt í fjølmiðlunum, tí tillagingar hava havt við sær broytingar í rakstrinum á ellis- og røktarheimunum. Løgtingið hevur eisini samtykt at veita eldraøkinum 4,1 mió. kr. í eykajáttan fyri at basa verandi avbjóðingum á økinum. Les meira
Almannaverkið hevur nú gjørt av, hvussu eykajáttanin verður býtt millum ellis- og røktarheimini, men vísir við hesum skrivi á, at eykajáttanin verður ikki avgerandi fyri, um eldraøkið verður burðardygt rikið í framtíðini. Til tess krevjast áhaldandi tillagingar og samskipanir á økinum.


text:
Handan Fjøllini Dansa - Markus
09. Apríl 2013 - Markus
Eg varð føddur 9. oktober 1995 og doyptur Petur Markus Hammer, tó fekk eg mær eisini millumnavnið Josenius í 2009, sum er gentu- ella ættarnavnið hjá mammu míni. Eg eri bert ein vanligur føroyskur tannáringur, sum er spurin um lívið; nær byrji eg veruliga at liva? Eri eg longu byrjaður? Og hvat fari eg at halda, tá endin er mær nær? Hóast eg ofta hugsi slíkar hugsanir, royni eg mítt besta at liva í løtuni. Carpe diem, sum summi siga.
Í løtuni búgvi eg í Hoyvík og eri studentaskúlanæmingur í Hoydølum. Eg havi fleiri áhugamál, sum málfrøði, málvísindi, myndatøka, synging, samfelagsfrøði, politikkur, leiklist, matgerð o.a. Framtíðin er óvís, tó ætli eg mær at ferðast kring heim okkara, síggja og uppliva tær fjølbroyttu mentanirnar, sum vit eru so rík við. Eg vil ferðast til allar sjey heimspartarnar (higartil havi eg verið í Evropa (surprise surprise) og ein lítlan part av Ásia). Tann størsti dreymurin er at vitja Grønland, har eg eri ættaður.
Tað gekk øgiliga skjótt fyri seg, tá ið eg gjørdist limur av Fjøllini Dansa. Upprunaliga var ætlanin, at mítt ‘limaskap’ var ein partur av einum ‘apríl apríl bragdi’, men so varð eg spurdur, um eg veruliga vildi gerast limur, og sjálvandi játtaði eg. Fjøllini Dansa er jú, eftir mínari meining, ein sera tíðarbær og spennandi ungdómsblogga, og eg vil fegin hjálpa til, við at fáa ungdómsins orð út í heimin.
Tilvildarlig facts: Mær dámar væl at tyggja tyggigummi, tað kann bæði vera avslappandi og fáa meg at hugsa. Eg eri MEGA bundin av sjokulátu, tað havi eg altíð verið, eg elski sjokulátu! Eg sigi ‘mega’ rættiliga nógv. Eg elski summar og tiltøkini, ið verða hildin um summartíðina, sum G! og Ólavsøka, og at fara á fjall tá. Mær dámar væl pilates. Eg vænti, at eg ikki fari at duga væl at koyra bil, men tað fái eg so at síggja, tá tann tíðin kemur í heyst. Believe in yourself, Markus! Í skúlanum dámar mær best málsligar lærugreinar og landalæru. Eg havi trypofobi (og fekk sjúkt gásarhold, tá eg googlaði hetta fobiið.)
Eg spurdi eina vinkonu, um hon tímdi at lýsa meg, og hetta er tað, hon kom við: “Tín humor er eitt tað fyrsta ein leggur til merkis, tú ert stuttligari enn nakar á jørðini, um mann skilur tín humor. ‘Yolo’ er kinda títt motto. Tú hevur góðan klædnastíl, ja, góðan smag, tá tað kemur til klæðir. Tú ert ikki ofta seriøsur, men tá tú ert seriøsur og tú, til dømis, skalt skriva eina uppgávu, so er hon heilt forbankað væl orðað. Tú ert nokk so chill og virkar nokk so ''fríður'', altso, tá vit hava nógvar lektiur, so sigur tú bara ‘nobody's perfect...’ hjálpsamur! Hvat meira skal eg siga... lýsing við einum orði – cool! Tú ert sjálvandi eisini lekkur og fittur og ein sannur vinur!” Eg sigi bara: “Aww, mushy!”
Mítt navn er Petur Markus Josenius Hammer, og eg fari at enda við at skriva mítt yndissitat, sum er einkult, men umráðandi.
"If you are going through hell, keep going." - Winston Churchill


text:
Guðrun í Jákupsstovu, limur í Unga Tjóðveldinum, skrivar.
Í august í fjør var eg biðin um at skriva eina grein um javnstøðu í Føroyum. Í juni árið eftir sat eg í Brússell og tosaði um tað greinina, og um feminismu sum heild, tá bókin "Feminism on the peripheries of Europe", var útgivin. Eg var umringað av fantastiska klókum kvinnum frá øllum fjarskotnum hornum av Evropa, sum kjakaðust um lønarmun, kynsuppbýttan arbeiðsmarknað, stereotypur, intersektionalitet, glasloft, strukturellan ójavnað, og mangt annað sum fellir undir evnið feminismu. Eitt ótrúliga spennandi tiltak og ikki minni spennandi bók, sum hevur nógv viðkomandi og bráðneyðug íkast til kjakið um javnstøðu og feminismu í smátjóðum sum okkara.
Javnstøða, umboðan og fyrimyndir
Ofta verður sagt at javnstøða ikki er ein trupulleiki í okkara landi. At har eru onnur støð í heiminum, har munurin kynjana millum er so ovurstórur at kvinnur stórt sæð ongi rættindi hava mótvegis monnunum. At har eru onnur støð, har kvinnur verða revsaðar um tær verða neyðtiknar. Onnur støð har kvinnur verða noktaðar útbúgving og fría atgongd at flyta seg runt og fara og gera sum teimum lystir.
Ongin kollvelting er endalig, stendur skrivað onkrasteðs. Og tað er púra rætt, at tað heilt víst er tryggari og betri at liva og virka sum kvinna í einum vælfungerandi norðurlandi, sum Føroyum, enn tað er mongum í londum í ávikavíst Miðeystri, Afrika og eisini í Asia. Vit hava flutt okkum langt - men har er enn langt á mál.
Á 8. mars í ár - altjóða kvinnudegnum - blivu ymisk hagtøl løgd á borðið. Hagtølini snúðu seg mest um kvinnur í Føroyum og teirra støðu á arbeiðsmarknaðinum, og tølini talaðu fyri seg. Fyrst og fremst var inntøkumunurin sera stórur. Kvinnur áttu millum 50-60% av láglønarbólkunum alt frá at tjena 0 til 4-500.000 um árið. Tá lønirnar fóru uppum ta hálvu milliónina gjørdist gjógvin sera breið og har sóu vit bert 30% av kvinnum í hálønarbólkunum og tað endaði heilt uppi í 3%.
Somuleiðis sóu vit eisini hagtøl ið vístu á arbeiðstímar, og har vóru tað eisini kvinnur ið arbeiddu minni, nærum helvtin av øllum kvinnuligum arbeiðstakarum arbeiddu niðursetta tíð. Afturímóti arbeiddu bert 13% av mannligum arbeiðstakarum niðursetta tíð.
Hesi tølini kunnu tulkast sera ymiskt, alt eftir hvat man heldur um støðuna. Um man ikki heldur at tað er ein trupulleiki at menn hava nógv størri inntøku enn kvinnur, so er alt eisini í ordan. Tølini kunnu eisini tulkast sum, at í Føroyum eru familjumynstrini enn siðbundin og at maðurin er høvuðsforsyrgjarin. Niðursetta arbeiðstíðin hjá kvinnum kundi eisini bent á, at av tí sama so taka kvinnur høvuðsábyrgdina í heiminum og av børnum. Í Føroyum hava vit eisini ta serstøðu, at nógvir menn sigla enn úti og eru tískil burturi ein stóran part av tíðini frá heiminum. Tað setir størri krøv til hin forsyrgjaran at vera um heimið, serliga um har eru smá børn í myndini.
Tað, ið tó er sera problematiskt tá vit síggja hesi tølini er fyrst og fremst staðfestingin, at vit hava nógvar førleikar ið als ikki koma til sín rætt. Hagtøl staðfesta samstundis at tað eru kvinnur ið dominera hægri útbúgving. Fleiri kvinnur fara undir hægri lesnað og tær taka eisini longri útbúgvingar enn menn. Tó síggja vit enn ein arbeiðsmarknað sum staðfestir at menn sita við pengarnar og harvið eisini valdið. Eitt møguligt svar uppá hetta paradoksið er eitt ið tykist vera ein serføroyskur og sera álvarsligur trupulleiki: Kvinnur koma ikki heim eftir loknan lesnað. Tøl vísa at vit hava eitt undirskot uppá 2000 ungar kvinnur. Seinastu árini er okkara lítla samfelag veruliga blivið varugt við hvussu ein ovurstórur trupulleiki tað er. Fólkatalið og aldurssamansetingin í landinum verður skeiklað um vit ikki fáa hesar ungu kvinnurnar heim - at eiga børn væl at meina. “Vit mangla kvinnur í burðarførum aldri”, verður hesin trupulleikin sum regla umtalaður sum. Og tað er púra víst, at fólk mugu blíva við at fáa sær børn um okkara lítla samfelag skal vera lívið lagað. Men vit mugu steðga við at hugsa um kvinnur sum klekingarmaskinur og heldur hugsa um kvinnur sum eitt tilfeingi ið vit gera okkum alt ov lítið dælt av. Ein orsøk til at kvinnur helst ikki flyta heim kundi verið, at føroyska samfelagið enn er rættiliga mansdominerað. Eins og áðurnevnt so vísa tøl at tað eru enn menn ið sita á tí mesta av valdinum og teimum høgu inntøkunum. Blaðið “Vinnuvitan” gjørdi fyri tveimum árum síðani ein lista yvir hvar valdið í Føroyum lá. Listin tók serliga atlit til vinnulív, týdningarmiklar nevndarsessir og inntøku. Á hesum listanum vóru 18 menn og bert tvær kvinnur. Her er tó týdningarmikið at undirstrika at alt tað almenna, politiska verkið var við vilja ikki rokna uppí hendan listan.
Í tí almenna geiranum stendur - tíbetur - væl betri til. Kvinnur gerast alsamt meiri sjónligar, bæði í politikki og leiðarastørvum. Verandi landsstýri er fyri fyrstu ferð í søguni javnt mannað av kvinnum og monnum, og hetta er at fegnast um.
Tað er týdningarmikið at undirstrika, at javnstøða snýr seg ikki bert um kvinnur. Tað snýr seg um okkum øll - alt samfelagið. Javnstøða snýr seg um at gera av við gamlar fatanir av mannfólka- og konufólkastarvi. Tað snýr seg um at vit mugu hyggja at hvør øðrum sum fyrst og fremst menniskju við ymiskum førleikum og tørvum - ikki sum eitt kyn sum definerar okkara førleikar ella eginleikar. Í Føroyum eru nógv arbeiðspláss enn sera kynsbýtt. Umsorganarstørv sum pedagogar, sjúkrasystrar, heilsurøktarar osv, eru sera kvinnudomineraði. Søguliga sæð hevur umsorgan eisini altíð fallið í kvinnuleiklutin, áðrenn kvinnur komu út á arbeiðsmarknaðin. Hetta byrjar tó í dag at vísa seg at ofta vera ein vansi fyri menn. Menn vera ikki tiknir líka nógv í álvara sum foreldur, og eru tí ofta fyri vanbýti í verandi lóggávu. Her verður serliga sipað til lógina um barsilsfarloyvi. At javnseta menn og kvinnur í barsilslógini er ein hornasteinur fyri at skapa størri javnstøðu í Føroyum. Úrslit frá m.a. íslendsku barsilslógini vísa, at um man markar nakrar mánaðar av tí samlaða barsilsfarloyvinum bert til menn, so er nógv størri kjansur fyri at teir taka tað, enn um maður og kona kunnu deila farloyvið sína millum sjálvi. Átøk sum at tryggja monnum meira rættindi til síni børn eru sera týdningarmikil, tí børn hava eisini tørv á pápa sínum, og tað skal samfelagið ganga á odda fyri at tryggja.
Umboðan er eisini ein sera týdningarmikil faktorur í kjakinum um javnstøðu. Um vit vilja tað ella ikki, so sleppa vit ikki undan tí vit øll eru umboð fyri okkurt. Sum nú er, so umboða menn enn fyri ein stóran part vinnulívið í Føroyum. Kvinnur umboða í størstan mun umsorganarstørvini. Kvinnur og menn umboða bæði politiska vøllin í Føroyum, og soleiðis kunnu vit blíva við at remsa upp. Málið má vera at broyta uppá hetta mynstrið. Málið má vera at í framtíðini fara børnini í barnagarðinum ikki bara at siga “konurnar” tá tey tosa um starvsfólkini í barnagørðunum. Málið má vera vit ikki blíva við at siga “teir” tá vit tosa um vinnulív og týdningarmiklar nevndarsessir, men heldur “tey”. Málið, snøgt sagt, má vera at skapa eitt samfelag har allir bólkar eru breitt umboðaðir í øllum størvum og støðum. Tí tá vit eru umboð so eru vit eisini fyrimyndir. Lítlar gentur mugu fáa at vita, at teirra leiklutur er ikki bert at spæla við dukkur og spæla “mamma-og-børn”. Lítlir dreingir mugu fáa at vita at teir kunnu eisini gott kunnu spæla við prinsessukjólar og perla. Vit mugu skapa fyrimyndir fyri børn, sum vísa at tey kunnu vera júst hvat tey vilja - ein maður sum er pedagogur, ein kvinna sum stjóri.
Hetta eru ikki órealistisk mál. Og tað gongur vónandi eisini hendan vegin. Men tað er umráðandi at halda áfram at varpa ljós á hetta, og krevja at broytingar henda. Ongin kollvelting er endalig, og arbeiðið móti einum betri samfelagið ei heldur. Vit hava enn langt á mál til einar heilt javnsettar Føroyar, og vit mugu blíva við at arbeiða ímóti og viðurkenna tað.
Guðrun í Jákupsstovu,
15. juni 2017
Unga Tjóðveldið hevur fingið fleiri søgur frá ungum, sum hava verið fyri órætti á arbeiðsmarknaðinum. Serliga tykist ein trupulleiki at vera væntandi ...
Hvørjar Føroyar? Grønar Føroyar! Føroyingar liva av og við okkara náttúru. Tað hevur stóran týdning, at vit seta umhvørvið og náttúruvernd høgt á d...
Í august í fjør var eg biðin um at skriva eina grein um javnstøðu í Føroyum. Í juni árið eftir sat eg í Brússell og tosaði um tað greinina, og um femi...
Seinastu vikurnar hava vit rópt hart og ótroyttiliga ímóti øllum ætlanum um oljuleiting. Vit hava rópt so hart, at Óli P. hevur teknað eina skemtimy...


text:
Fjølbroytt skrá á Stórmøtunum
05.10.2017 - 11:36 - Tíðindaskriv
Vikuskiftið 20.-22. oktober skipar Kirkjuliga Heimamissiónin fyri Stórmøtum í Bylgjuni í Runavík við evninum #Gleðiboðini2017. Í sambandi við, at 500 ár eru liðin síðan reformatiónina, verður millum annað serlig fyrilestrarøð um læru Martin Luthers.
Fjølbroytta skráin hevur spennandi tiltøk til bæði børn, ung og vaksin. Møti verða í Bylgjuni øll trý kvøldini, umframt at barnatiltøk (1.-7. fl.) verða í Løkshøll samstundis sum møtini fríggjakvøld og leygarkvøld. Fyri børn undir skúlaaldri er tilboð um barnaansing við innihaldsríkari skrá. Harafturat verða ungdómstiltøk seinni fríggjakvøld og leygarkvøld, og eitt stórt familjutiltak sunnudagin kl. 15.
Undirvísarar til Stórmøtini verða Leif Andersen og Asger Chr. Højlund. Leif, sum er ein av mest umbidnu talarum í Danmark, er lærari, fyrilestrahaldari, sálarrøktari og rithøvundur. Hann starvast sum ferðaprestur hjá Indre Mission og lektari á Meinigheitsfakultetinum í Aarhus. Leif talar á kvøldmøtunum.
Asger, ið er uppvaksin í Føroyum, er doktari í gudfrøði og professari á Meinigheitsfakultetinum í Aarhus. Hann hevur eisini skrivað fleiri bøkur, og hevur á Stórmøtunum eina fyrilestrarøð seinnapartin leygardagin við heitinum “Hvat er so serligt við tí lutherska?”.
Nógvur og góður sangur er eisini á skránni. Á møtunum verða framførslur við Gøtu Kirkju Ungdómskóri, Blátt Gras og Effata/Tabor-kórunum. Harafturat er ein stórur sangbólkur, sum leiðir felagssangin, saman við strúkarum, blásarum, floytum og øðrum.
Øll kvøldmøtini verða tulkað til enskt umvegis headsett, so tey, ið ikki skilja føroyskt ella danskt, kunnu fáa nakað gott burturúr vikuskiftinum.
Meira kann lesast um Stórmøtini á www.mission.fo.


text:
Vit hava verið noydd at siga nei takk til ordrar ella at geva eina ógvuliga langa leveringstíð, sigur Michael Almeborg, sum er stjóri í Ole Almeborg A/S á Bornholm.
Hann metir, at Ole Almeborg A/S hetta seinasta árið hevur sagt nei til upp ímóti tíggju ordrum orsakað av, at arbeiðsmegi manglar. Og fyritøkan á Bornholm, sum millum annað framleiðir hondtrukkar, er langt frá einasta fyritøkan, sum hevur leita eftir nýggjum starvsfólki uttan at tað hevur eydnast. Árliga kanningin hjá DI vísir nú, at tríggjar av tíggju fyritøkum uttan úrslit hava leita eftir starvsfólki. Hetta er ein hækking í mun til 2014.
Vit eru nú á veg inn í búskaparligar framgangstíðir, men um fyritøkurnar ikki fáa sett tey starvsfólk, teimum tørvar, kann hetta bremsa vøkstrinum í fyritøkuni og seta framgongdina í vanda, greiðir undirstjórin í DI, Steen Nielsen frá.
Kanningin hjá DI vísir, at Bornholm saman við Frederikshavn, Hørsholm og Sønderborg eru tær kommunurnar, har fyritøkur hava ringast við at finna arbeiðsmegi við røttu førleikunum. Um hugt verður eftir regiónum, so er tað í Suðurjyllandi, at flest fyritøkur úrslitaleyst leita eftir starvsfólki.
Fyritøkurnar vísa eisini á, at kommunurnar í størri mun eiga at raðfesta manglandi arbeiðsmegina. Atgongdin til arbeiðsmegi við røttum førleikum er sambært fyritøkum tað, sum hevur næststørstan týdning fyri kommunur at leggja seg eftir - aftaná infrakervi og flutningsmøguleikar. Tað er fyrstu ferð í tey seks árini, DI hevur kannað lokalt vinnuumhvørvi, at fyritøkur raðfesta arbeiðsmegina so ovarlaga.
Michael Almeborg heldur tó, at Bornholm Kommune longu ger eitt hampuligt arbeiði við at leggja dent á arbeiðsmegi. Tey hava millum annað gjøgnumgingið asylumsøkjarar og flóttafólk fyri møguliga at passa hesi til fyritøkurnar. Asylumsøkjarar og flóttafólk, sum hava vitja Almeborg, hava tó ikki røttu førleikarnar.
Teir kleinssmiðir, sum okkum tørvar, hava stutt sagt ikki verið har. Vit hava annars verið ógvuliga virkin í mun til at lokka nýggj starvsfólk til okkara fyritøku. Samstundis hava vit altíð sjey-átta lærlingar. Men vit kunnu ikki bara set onkran í starv – fyri okkum hevur tað stórst týdning, at dygdin er í lagi. Vit vilja heldur hava lægri mál enn at minka um dygdina, greiðir Michael Almeborg frá. Honum manglar í løtuni tríggjar-fýra kleinsmiðir.
Tað eru serliga tær stóru fyritøkurnar, sum halda, at manglandi starvfólkini við røttu førleikunum, er ein forðing fyri vøkstri. Ein triðingur av fyritøkum við fleiri enn 100 starvsfólkum svara í kanningini, at tørvurin á arbeiðsmegi er ein forðing fyri vøkstri. Hjá teimum minnu fyritøkunum er tað nakað omanfyri fimta hvør.
Nýggir kundar átti at verið søtur tónleikur í oyrunum hjá flestu fyritøkunum, men um fyritøkan ikki hevur nóg nógvar tøkar
hendur, kann hon verða noydd til at siga nei til nýggjar kundar.
Vit tora næstan ikki at vitja nýggjar kundar av ótta fyri, at tey bíleggja okkurt, sigur Michael Almeborg við einum skálkabrosi.


text:
Kastrup Flogvøllur
Kastrup Flogvøllur (danskt: Kastrup Lufthavn) er størsti mest týðandi flogvøllurin í Norðurlondum [1]. Haðani er samband til 150 flogvøllir úti í heimi, og eini 600 flogfør koma ella fara hvørt samdøgur. Atlantic Airways rekur loftvegis samband millum Kastrup Flogvøll og Vága Floghavn, vanliga við millum 2 og 3 fráferðir um dagin. Skalt tú út í heim við flogfari úr Norðurlondum annars, mást tú oftast fyrst til Kastrup og so við øðrum flogfari. Í 2007 avgreiddu tey 21,4 mió. ferðafólk [2]. Haðani er gott flogsamband til allar partar av Danmark, til hini Norðurlondini og runt um heimin.
Bert fáir stórir flogvøllir úti í heimi er so tætt við ein stórbý. Flogvøllurin hevur eisini tann fyrimun, at hann er stutt frá miðbýnum í Keypmannahavn. Metro (linja M2) gongur frá Kastrup flogvølli inn í býin, og bilarnir eru nógvir við ferðafólki á flogvøllinum og av flogvøllinum. Flogvøllurin er á oynni Amager. Amager er havbotnur, sum hevur skotið seg upp úr sjónum. Tí er lendið so flátt og lágt, og tí sera hóskiligt til flogvøll. Av tí at flogvøllurin liggur út ímóti sjónum, kunnu flogførini fyri tað mesta flúgva lágt yvir sjónum, tá ið tey seta seg ella fara á flog. Tá eru tey ikki til so stóran ampa fyri fólkið, sum býr í Keypmannahavn.
Kastrup Flogvøllur er av størstu flogvøllum í Evropa. Fimm flogvøllir í Evropa avgreiða fleiri altjóða ferðafólk enn tann í Kastrup: Franz Josef Strauss Flogvøllur í München, Frankfurt Flogvøllur, Charles de Gaulle Flovøllur í Paris, Schiphol Flogvøllur í Amsterdam og Heathrow Flogvøllur í London. Hvat ið farmaflutningi viðvíkur, er Kastrup Flogvøllur nr 13 í heiminum. Eini 50 flogfeløg úr øllum heiminum flúgva til Kastrup og úr Kastrup [3].
Ein flogvøllur er stórt arbeiðspláss. Fyrst er at nevna tey, sum manna flogførini. Men so eru onnur, sum avgreiða ferðafólk, summi gera flogfør flogbúgvin, onnur gera mat, upp aftur onnur skipa víðføri hjá ferðafólki inn, og nógv, nógv annað. Tilsamans arbeiða 1900 fólk í fyritøkunum á fløgvøllinum í Kastrup [4]. Størsta fyritøkan á Kastrup Flogvølli er SAS. Ríkisstjórnirnar í Svøríki, Danmark og Noreg eiga Scandinavian Airlines System í felag. SAS er sættstørsta flogfelagið í heimi. Aftur at flogførum, hevur SAS handlar, hotell og virki, sum gera mat til flogfør.
Flogferðslan vindur meiri og meiri upp á seg allastaðni. Tí verður bygt afturat øllum stórum flogvøllum, eisini til í Kastrup. Fyri at orka tað, er ætlanin at byggja fleiri farstøðir í Kastrup. Í 1993 varð t.d. nýtt pakkhús tikið í nýtslu. Síðani 1993 eru eisini lagdir nýggir vegir at gera tað høgligari hjá ferðsluni á flogvøllin og av flogvøllinum.


text:
Heimi í Húsi
Býlingurin Heimi í Húsi er eitt sjáldsama væl varðveitt dømi um byggingina í gamla bóndasamfelagnum. Býlingurin hevur tveir garðar, Niðri í Húsi og Uppi í Búð, við tilhoyrandi úthúsum og lívgandi grótgørðum. Allir bygningar, bæði teir, sum standa uppi, og teir sum eru smokkaðir saman, eru bygdir eftir gamlari siðvenju, og hesin skyldskapur millum tey ymisku húsini gevur eina heilt sjáldsama heildarmynd, væl tillagað eftir landslagnum.
Tíðarfestingar av brendum byggkorni vísa, at fólk hava búð Heima í Húsi síðan víkingaøld í 800-900 árunum.
Norðri í Gerði
Navnið á býlinginum Norðri í Gerði bendir á, at bústaðurin her er yngri enn Heima í Húsi. Har var eitt gerði, sum var lagt inn í bøin.
Í elstu jarðarbókini, jarðarbókini frá 1584, sæst kortini, at bygt varð har áðrenn 1584. Tá var annar av teimum báðum gørðunum í Koltri har.
Seinni varð aftur býtt sundur, soleiðis at tveir garðar vóru Heima í Húsi og tveir Norðri í Gerði.
Longu í 1949 staðfesti danski fólkalívsfrøðingurin, Holger Rasmussen, sum gjørdi kanningar í Koltri, at býlingurin ikki var eins væl varðveittur og hin syðri og var merktur av nýggjari byggihátti. Tak niður grein eftir Holger Rasmussen.
Í býlinginum Norðri í Gerði er sostatt ein yngri byggisiður umboðaður, og hann hevur ikki minni týdning enn hin. Byggingin har umboðar byggisiðin eftir tað gamla bóndasamfelagið, har onnur enn bóndur bygdu sær hús og sosiala mynstrið í Føroyum broyttist. Í tíðini frá aldarskiftinum 1900 og nøkur áratíggju fram vórðu hús bygd, har búskapurin var grundaður á fiskivinnu.
Í mun til býlingin Heima í Húsi umboðar býlingurin Norðri í Gerði tí eina yngri tíð í menningini av tí føroyska samfelagnum, har greitt tilknýti kortini sæst aftur eftir.
Á Gróthústanga
Gróthústangi er nevndur eftir gróthúsunum, sum har standa. Hesi eru øll úthús, sum standa í framhaldi av hvørjum øðrum heilt út á tangan. Tað langa gróthúsið, eitt sindur kreppt, ið stendur ytst, eins og savnar landslagið út á bakkan.
Gróthúsini vóru nýtt sum torvhús. Í Koltri eru eingir torvheiðar, og frá gamlari tíð varð torvið til brenni skorið í Syðradali á Streymoy, seinni í Skopun á Sandoy, haðani tað varð ført við báti.
Í góðum veðri kundi torvið verða landað í fjøruni á tanganum, fyri síðani at verða borið niðan í torvhúsini.
Í kendari tíð hoyrdu torvhúsini á Gróthústanga til garðarnar Norðri í Gerði. Torvið hjá bóndrunum Heimi í Húsi varð landað á Lónni, sandinum norðan fyri býlingin, og borðið í torvhús í tí býlinginum.


text:
FINA hevur kunngjørt hetta skjal um kravtíðir til Olympisku Leikir 2020 í Tokyo, sum væl at merkja fyrst skal endaliga góðkennast í desember 2018. Fyri okkum føroyingar er tað mest áhugaverda, at Signhild Joensen úr Ægir hevur svomið skjótari enn kravtíðin í 200 metra ryggsvimjing!
Signhild hevur nevniliga svomið 2:14.01 í 200 metra ryggsvimjing, har uppskotið til kravtíð frá FINA er 2:14.30. Hetta er, so vítt eg dugi at síggja, einasta úrslit sum er skjótari enn hesar nú ásettu kravtíðir, hjá føroyingum sum svimja í løtuni.
Men gevið nú gætur at kravtíðin skal klárast á serliga góðkendum stevnum, í kravtíðarskeiðnum sum FINA nú sigur verður frá 1. mars 2019 til 29. juni 2020. Og at vit tíverri enn eru undirløgd tey herdu krøv sum Dansk Olympisk Komité mest sannlíkt fer at áseta, so leingi sum vit ikki hava okkara egna OL-limaskap.
Danir leggja vanliga sínar kravtíðir til at liggja nærri at A-kravtíðini frá FINA, har nevnda 2:14.30 er uppskotið til B-kravtíð frá FINA, og A-kravtíðin so aftur 2:10.39. Hartil hava danir í øllum førum til seinastu leikir ásett nakrar heilt serligar og fáar OL-úttøkustevnur, sum til OL 2020 vildi verið HM 2019 og Danish Open 2020.


text:
Vald í samfelagnum
Gransking innan evni vald í samfelagnum fevnir, sum nevnt, um gransking av teimum mest grundleggjandi viðurskiftunum í samband við, hvussu samfelagið er skipað og samansett, og hvussu virðini í samfelagnum verða býtt.
Í grannalondum okkara eru valdsanalysur av ymiskum slagi vanligur partur av granskingini á granskingardeplum og –stovnum. Í Føroyum eru ikki traditiónir fyri slíkar gransking og er ongin verulig valdsanalysa gjørd í Føroyum, ein og tær stóru valdsanalysurnar, ið vit kenna frá t.d. Norra, Svøríki og Danmark.
Granskingardeplin fer komandi árini at seta fokus á hetta evnið. Fleiri verkætlanir innan evnið eru longu farnar í gongd á Deplinum, og verður eisini farið undir aðrar verkætlanir hesi komandi árini.
Undirevnir:
Vald og stættir í samfelagnum, vald og vælferðarsamfelagið, vald og álits- og nevndarsessir, vald og kyn, vald og mál, vald og miðstaðarøkið mótvegis útjaðaran, vald og viðurskiftini millum Føroyar og Danmark.


text:
NAKIN Á NETINUM
G.G. Hendan síðan verður dagførd leypandi. Øll eru vælkomin at venda sær til okkum við góðum ráðum til, hvat henda síðan skal innihalda.
Á sumri 2017 setur Amnesty gongd á upplýsandi átak um rættindi á netinum. Tí tað er ikki bara sex, sum krevur samtykki. Ein mynd krevur eisini samtykki. Tey flestu av okkum eru tó rættuliga nakin, tá tað snýr seg um, at vera ílatin til at tryggja seg á netinum. Á hesi síðu fara vit ígjøgnum summarið 2017 at dagføra við upplýsingum um evnið.
Hvat geri eg, um mín mynd endar á netinum uttan mítt samtykki?
STRIKA MEG.FO
SLET DET.DK
MYNDIN ER TIL TÍN – IKKI TÍNAR VINIR
SAMTYKKI skal gevast tvær ferðir. Tú skal hava SAMTYKKI fyri at taka myndina og SAMTYKKI fyri at deila myndina.
At tú hevur fingið eina mynd sendandi merkir ikki, at tú harvið hevur rætt at deila hana. Myndin er til tín – ikki tínar vinir!
Filmur hjá Red Barnet (www.sletdet.dk)
TILTAK 1. JUNI 2017: NAKIN Á NETINUM
Tiltakið varð tikið upp, og vit fara at leggja upptøkur frá hesum tiltakinum út á hesa síðuna so skjótt, sum upptøkurnar eru klárar.
“Nógv halda at tað bert er ein ósek mynd á netinum, men um viðkomandi er undir 18 ár og myndir verður deild uttan samtykki, so er talan um barnaporno. Tey flestu kenna ikki avleiðingarnar av at deila eina nakinmynd”, siga donsku brøðurnir, sum eru ávikavist 18 og 25 ára gamlir. Teir siga, at fyri teir snýr tað seg um næstakærleika og um at forða øðrum ungum at deila ólógligar myndir á netinum. Heldur enn at melda myndina til løgregluna beinanvegin, seta aktivistarnir seg í samband við foreldrini. Harvið fáa ung og foreldur møguleika at bjarga sær sjálvum undan eini brennimerktari revsiváttan, samstundis sum ein ólóglig mynd vónandi í nóg góðari tíð verður strikað av netinum. Vísir tað seg ikki at rigga, melda teir sjálvsagt myndina og lógbrótaran til løgregluna.
PULTERKAMMERETS AKTIVISTER
“Deilir tú eina nakinmynd, so siga vit tað við mammu tína!” hetta siga brøðurnir í Pulterkammerets Aktivister, sum eru farnir í hernað ímóti hevndarporno, og sum eisini hava fleiri dømi at vísa á úr Føroyum.
Tey eru alsamt fleiri børn og ung, sum verða útsett á alnótini, tí at nakinmyndir av teimum fara í umferð. Hetta er sambært løgregluni eisini ein stórur trupulleiki í Føroyum. Sum liður í arbeiðinum hjá Amnesty, at varpa ljós á rættin til egnan kropp, er tað natúrligt eisini at varpa ljós á, at hesin rættur sjálvsagt eisini fevnir um talgilda heimin og myndir. Myndir krevja samtykki, og við hesum tiltaki vilja vit varpa ljós á, at tað er ólógligt at deila myndir á netinum uttan samtykki. Persónsálop og ágangur umframt deiling av nakinmyndum og øðrum persónsviðkvomum upplýsingum hoyrir ongastaðni heima – hvørki off- ella online. Eitt NEI er eitt NEI – eisini á netinum!
Tiltakið var í PERLUNI í Havn hóskvøldið 1. JUNI KL. 19.00
Á tiltakinum umrøddu vit LÓGINA, fyri at fáa staðfest: Hvat er ein lóglig mynd? Nær kunnu vit deila eina mynd? Hvussu geva vit samtykki á netinum, og hvussu taka vit tað aftur? Og nær er talan um barnaporno?
Vit hoyrdu eisini brot úr SØGU um eina kvinnu, og um hvussu hon var útsett fyri ágangi á netinum.
Jan og Michael Lauritsen frá PULTERKAMMERETS AKTIVISTER greiddi síðani saman við næstformanni teirra Stefan Roy Frederiksen, hvussu teir eru farnir í hernað ímóti hevndarporno og grovum ágangi á netinum, hví hetta er ein hjartamál fyri teir, og hvussu teir halda, at vit øll kunnu vera við til steðga hesum vaksandi trupulleika.


text:
Wednesday, January 1, 2014
Ein útspilt nýggjárssending og ein vala listaheiðursløn
Ein nýggjársdag sum hendan er ikki tespiligt at tendra fjasibókina og síggja øll óflýggjaorðini um nýggjárssendingina í sjónvarpinum. Eg var sjálv við, og helt tað ganga ókey, sjálvt um tað var eitt sindur torført at konsentrera seg í øllum larminum í rúminum. Eg eri í grundini eitt sindur troytt av hasari ævigu samanblandingini av café- og ballstemningi og seriøsum práti, sum tey festligu allíkavæl ikki tíma at lurta eftir. Innsløgini kundu líka væl verið framleidd frammanundan, haldi eg. Restina av sendingini havi eg ikki sæð og tað skal eg opinbart heldur ikki, skal eg trúgva øllum teimum mongu á gronbókini, men eg lurtaði eftir løgmansrøðuni, sum tekur støði í listini í teimum trimum bókmentavarðunum: William Heinesen, Christian Matras og Heðin Brú og tað velji eg at taka sum eitt tekin um, at tað eisini í politisku skipanini onkrastaðni finst forstáilsi fyri stóra týdninginum, sum listin og listafólkini hava fyri samfelagið.
Annars, so var tað, sum eg hoyrdi, meðan eg bíðaði uppi á hotellinum, gott. Teitur Lassen spældi og sang væl og inniliga sum altíð og Byrta spældi við smittandi gleði, so at tað var ringt at standa still, og sjálvt um brotið úr Klaksvík er eitt sindur for upplagt tilfar hjá Føroyaportalinum, ger tað einki, tað sá hugnaligt út og har var format yvir teirra listaheiðursløn, tað má eg siga. Hanus G.Johansen hevur av sonnum uppiborið tað flotta herðaklappið og 75.000 krónur frá Klaksvíkar Kommunu og Vinnuni. Vit ynskja øllum okkara lesarum gott nýggjár, og Hanusi hjartaliga til lukku við heiðurslønini. Her er røðan hjá Jógvani Skorheim, borgarstjóra í Klaksvík, sum hann helt í gjárkvøldið.
Gott kvøld, øll somul – bæði tit, ið eru savnað her á Posthúshorninum í Klaksvík, og tit kring landið, sum eru við til hesa løtu umvegis sjónvarpið. Hiðani ynskja vit okkara bygdafólki og landsmonnum eitt av Harranum signað nýggjár. Okkara tankar leita eisini til tykkara, sum í hesum døgum upplivað eina tunga og krevjandi tíð.
Vit eru í kvøld stødd mitt í Klaksvík. Her í Vági krossaðust gøturnar til teir gomlu býlingarnar – norður á Biskupstø, út í Klaksvík, niðan í Gerðar og niðan í Uppsalar. Krossvegurin hevur verið eitt knútapunkt í býnum, og við krossvegir kunnu vit uppliva, hvussu tíðin broytir, bjóðar av og skapar nýggjar møguleikar. Krossvegir noyða okkum eisini at velja, og tá ið tíðin hevur bjóðað okkum føroyingum av, hevur valið altíð verið møguleikarnir fram um forðingarnar. Her á tí føroyska gøtuhorninum – Posthúsjørninum – hava vit upplivað, hvussu vit fóru frá feudalum bóndasamfelag til fiskivinnusamfelag, og hvussu vit nú – tá ið krossvegurin gjørdist rundkoyring – taka nýggjar tættir við tøkni og upplivingum til okkum.
Posthúsið skal endurskapast til modernaðan mentanardepil, bøirnir um hornið verða nú eisini brúktir til stóran tónleikafestival, og sum vit standa her við gamla krossvegin, kunnu vit hava allan heimin í lummanum.
Vit vita eisini, at fyri 70 árum síðani var ein bumba tveitt yvir hendan býlingin, og í Gamla kirkjugarði, sum liggur her í Vági, minnast vit tey mongu, ið vit hava mist – eisini á sjónum. Tað er við virðing fyri fortíðini og farnum ættarliðum, at vit líta frameftir og møta nýggju tíðini sum einstaklingar og samfelag – eitt føroyskt samfelag.
Ein av teimum, sum hevur sett dám á hetta umhvørvið, er ein tónleikari, sum nú er blivin føroysk fólkaogn. Fólkakærur fólkasangari, sum hevur spælt til gaman og álvara. Fyri meira enn fjøruti árum síðani sat hann her á posthúsjørninum og spældi og sang fyri fólki. Ungur og framfýsin við sínum trúgva fylgisneyta, gittarini, og við eini rødd, sum vaks seg stóra og sterka. Hann ferðaðist her í lokaløkinum, fór á flog – og fór á ferð úr býnum.
Í vaksnum aldri, tá ið hann fór at geva tónleik út, tóku føroyingar hann av álvara til sín, og síðani miðskeiðis í áttatiárunum, hava vit øll verið trúgvir fylgisneytar hjá honum og hansara tónleiki. Hann hevur tulkað stórar yrkjarar og skapt tónleik, sum eingin annar kann – ikki minst eftir at hann fór í ferðalag við samsintan yrkjara sunnan úr Sumba. Røddin er eitt eyðkenni, men treystar tulkingar, framúr framførslur og eitt tíðarleyst trúfesti ímóti tónleikinum og tekstunum gera, at hann telist millum okkara stóru listarfólk.
Hann livir listina – hann er sín heilt egni – og hann er framvegis viðkomandi og aktuellur. Tey ungu flokkast framvegis um hann, og hann er boðin innar í fínastu mentanardeplar at spæla. Í kvøld bjóða vit honum vælkomnum heimaftur. Heim á Posthúsjørnið, her tað onkursvegna byrjaði. Og her vit kunnu vissa hann um, at tá ið hann um eina løtu fer at spæla nakrar sangir, fer eingin at reka hann burtur hiðani.
Vit lata í kvøld á fyrsta sinni nýggja listavirðisløn til listafólk úr lokaløkinum, ið hevur avrikið nakað serstakt. Og nú vit lata hesa virðisløn, kunnu vit bara staðfest, at á fold er bert ein Hanus G. Johansen!
Listavirðisløn Nólsoyar Páls 2013 verður latin Hanusi Gerdum Johansen.
(KP)
Posted by Listin at 1:36 PM


text:
Smílandi stjórin í Norðurlandahúsinum, Sif Gunnarsdóttir, setur fokus á Norðurlandahúsið í hesum døgum. Tað ger hon við at senda eina snøgga og upplýsandi skrá í hvørt hús, har upplýst verður um virksemi og tiltøk í Norðurlandahúsinum restina av árinum.
Men tað er ikki uttan spurningar. - Hava vit ein felags norðurlendskan samleika, spyr Norðurlandahúsið, sum í morgin, fríggjadagin klokkan fimm, letur upp eina nýggja framsýning við heitinum New Nordic
.
Framsýningin er partur av samnevndu arkitektaframsýningini, sum var á stóra danska savninum Louisiana í fjør. Í so máta eitt nýtt samstarv millum tveir spennandi stovnar, Norðurlandahúsið og Louisiana.
Tá ummælti eg framsýningina New Nordic
og sóknaðist eftir føroyskum arkitektum, at siga frá um búseting og bygging her í landinum eins og hinar grannalandatjóðirnar. Í samstarvi við Louisiana hevur Norðurlandahúsið nú eydnast at fáa ein part av framsýningin at sýna fram her, og tað riggar bara heilt væl. Úrvaldu kassarnir og installasjónirnar møta Norðurlandahúsinum og heimliga ljósinum á ein spælandi hátt og tosa væl saman, frá grønlendskum kaffimikk, bleytari íslendskari skipskeks, til snúsdósina hjá norske Erlend Loe á aftast beinki í skúlastovuni.
Í framsýningarskránni í Norðurlandahúsinum verður í sambandi við framsýningina New Nordic
spurt: Hóast altjóðagerðin á mangan hátt fær mentanarligar og tjóðskaparligar munir at hvørva úr sjóneykuni, kann samleikin tó framvegis tengjast at einum ávísum staði? Um so er, hvussu fer norðurlendski samleikin at mennast í mun til menningina í restina av heiminum? Hesir nærgangandi spurningar eru lunnar undir framsýningini New Nordic
sum Lousiana, listaskálin í Helsingør, fekk so góð ummæli fyri á heysti 2012. Partar av framsýningini vóru eisini við í Nordic Cool
festivalinum í The Kennedy Center í Washington fyrr í ár. Nú koma so partar av framsýningini til Norðurlandahúsið í Føroyum. Tann parturin, ið verður framsýndur í Føroyum ber heitið Norðurlendsk Leikhús
og tekur støði í spurninginum “hvat er norðurlendskt fyri teg”? Ein breiður skari av norðurlendskum listafólkum hava fingið til uppgávu at svara hesum spurningi við at fylla ein lítlan kassa við tí, tey hvør í sínum lagi, best halda svarar spurninginum. Eitt av listafólkunum, ið fekk hesa uppgávu er føroyski sniðgevin Guðrun Ludvíg, og verður hennara kassi eisini at síggja í Norðurlandahúsinum, sigur Norðurlandahúsið í innbjóðandi skránni.
Framsýningin opnar fríggjadagin 6. september kl. 17.00 og er opin til og við sunnudagin 3. november.


text:
Føroyskir sangtekstir
- Tá andi mín hin kross kann sjá
- Tá ár fer at halla og hvørvur so smátt
- Tá babba kemur heim
- Tá basúnin ein dag ljóða skal, og tíðin úti er
- Tá country kom til Skopun
- Tá dagurin rísur og alt vaknar við
- Tá eg droymi
- Tá eg gangi á rættferðarvegi
- Tá eg kom til Jesus, tá gav eg upp alt
- Tá eg komi at ánni við lívskvøldsins strond
- Tá eg komi fram
- Tá eg minnist, Jesus kom av dýrdarhæddum
- Tá eg óttist trúarveg
- Tá eg síggi heilagleika tín
- Tá eg skoði stjørnurnar
- Tá eg søguna lesi um Frelsara mín
- Tá eg standi við Kristusar dómstól
- Tá eg ta náði minnist, Gud
- Tá eg til Himmals komi
- Tá eg var 25
- Tá eg verði stórur
- Tá eg við krossin syndatyngdur stóð
- Tá eg vinleysur verði
- Tá ferð er endað
- Tá ferðin er at enda komin her
- Tá flaggdagur farin er aftur um bak
- Tá forðum Gud til Ísrael
- Tá forðum lærisveinarnir
- Tá Gabel ráddi í Føroyum
- Tá Gud við Anda sínum mítt stolta sinn fekk felt
- Tá hann frelsti meg
- Tá hann í tign og dýrdarljóma kemur
- Tá hann kemur, tá hann kemur at savna sínar skattir
- Tá Harrin er mín Hirði
- Tá hesin heimsins Fúrsti á meg her álop ger
- Tá hugin sær aftur til barndómin vendir
- Tá í eystri sólin tignar nýggjan dag
- Tá ið á vári blómur spretta fyri mær
- Tá ið Ábraham á sinni sendi tænaran avstað
- Tá ið alt arbeið og stríð liðugt er
- Tá ið alt er vorðið kvirt
- Tá ið dagur mín á fold fer at halla
- Tá ið eg endan á vegnum skal ná
- Tá ið endar mítt stríð
- Tá ið ferðin er endað, og eg leggi inn í havn
- Tá ið friðfult heim vit náa
- Tá ið hann kemur
- Tá ið hvør skuggi burtur er horvin
- Tá ið Jesus á foldini ferðaðist her
- Tá ið Jesus kemur, verður neyðin stór um heimin her
- Tá ið kvøldini eru long
- Tá ið lívið gevur okkum skursl og sár
- Tá ið lívsins stormar súsa
- Tá ið ljódliga skýmir, burt dagurin fer
- Tá ið ljósini í býnum lýsa reytt
- Tá ið myrkast var náttin, ódnin herjaði á
- Tá ið myrkrið valdið fær
- Tá ið nú skjótt móti kvøldi líður
- Tá ið nú vit saman koma
- Tá ið seinastu ferð
- Tá ið summar er liðið, og heystdagur við
- Tá ið teir sóu landið
- Tá ið tokan lættir av
- Tá ið tú eina í stríðnum mást standa
- Tá Jesus her til jarðar kom
- Tá Jesus hin dag móður
- Tá Jesus í hjarta mítt kom
- Tá Jesus so eina má standa
- Tá jólastjørnan blaktrar
- Tá Kristus, vár Guð, í miskunn er við
- Tá krossur nívir, heita bønir
- Tá kvøldið kemur
- Tá lívsins grundvøllur kann tykjast rilla
- Tá loftið, tað er stjørnuklárt
- Tá milliónir tendra ljós
- Tá mín sál var í neyð
- Tá mín tunga ikki longur
- Tá mítt eyga
- Tá morgun ein vakran úr svøvni tú vaknar
- Tá morgunsól alt gyllir
- Tá náttin er svunnin um skugganna lond
- Tá norðanstormur brestur á
- Tá pisurnar flúgva
- Tá sálin var mest í váða
- Tá sjómaður kemur heim
- Tá skuggar leingjast, og dagur fer
- Tá sól er sett her
- Tá sól er sett her – áh, sæli morgun
- Tá sól í kvøldarroða vóð
- Tá sólin í eystri rísur
- Tá Son sín Gud skal senda
- Tá sorgir meg níva, eg leiti til tín
- Tá syndarin rætt sær sín váða
- Tá teir skora
- Tá tey vaksnu sláa
- Tá tíðin er røtt
- Tá tígnandi í undran, harri drottur
- Tá tit fóru
- Tá títt hjarta sorg man bera
- Tá tjøldrini koma
- Tá trúgvin í harðveður kemur
- Tá tú piparkøkur bakar
- Tá tungir gerast dagar
- Tá var tað jól
- Tá veikur, syndatyngdur eg troyttur fall á knæ
- Tá vit hittast við vøllin
- Tá vit í størstu neyðum stá
- Tað besta í mær
- Tað besta til tín
- Tað blóð, á krossinum fleyt hin dag
- Tað blóð, sum rann á krossinum
- Tað blóðið er, tað blóðið er
- Tað brenna túsund ljós í nátt
- Tað einasta góða
- Tað er aldri so myrkur dagur
- Tað er ei longur eg, sum livi
- Tað er ein kelda
- Tað er ein kelda, fylt við blóð
- Tað er ein onnur, betri verð
- Tað er ein stutt, ein stokkut løta
- Tað er einans ein vegur til frelsu
- Tað er einki dulsmál
- Tað er einki sum hitt gamla orðið
- Tað er eitt fast orð: Hann er vár friður
- Tað er eitt land, har gleðin ei
- Tað er eitt merki, sum blaktrar
- Tað er eitt, sum gevur megi
- Tað er gott at eiga Jesus, nú tú ungur er
- Tað er gott at elska
- Tað er gott at vera Jesu lítla lamb
- Tað er hvítt og vetur
- Tað er ikki tað tú sigur
- Tað er leygarkvøld
- Tað er lív í at síggja hin krossfesta mann
- Tað er morgun
- Tað er nakað í Himli hjá børnum at fá
- Tað er ótrúligt
- Tað er so gott at elska Gud
- Tað er so svárt at skilja
- Tað er sól í míni sál í dag
- Tað er vakurt í Klaksvík á sumri
- Tað eru jól
- Tað eru nøvn, mær verið hava kær
- Tað finst ein vón
- Tað gav mátt, tá tú helt saman hendur
- Tað gongur nokk
- Tað hav, ið brýtur her
- Tað húsið, sum á Krist er bygt
- Tað kemur ein tími hjá tær og hjá mær
- Tað kostar meir, enn tú í huga hevur
- Tað kundi verið so gott
- Tað legst gler
- Tað lið er trongt, tann gøtan smøl man vera
- Tað lív, sum Harrin gav mær
- Tað lívið á foldum
- Tað livir ein songur, eitt undurfult lag
- Tað ofta er í deyðans skuggadølum
- Tað ríka ljóðið
- Tað sigldi ein bátur um stormbardu vág
- Tað sótu seyðamenn á vakt
- Tað stóra bankaránið
- Tað tykist, sum at mong nú munnu hóma
- Tað vakrasta
- Tað var ein fagran summardag
- Tað var ein tíð
- Tað var ein undurfull, undurfull stund
- Tað var einaferð
- Tað var niðri við Jesu føtur
- Tað var páskamorgun árla
- Tað var, tað var so sæl ein stund
- Tað var, tað var so sæl ein stund
- Tað verður fest í Himli
- Tað, Guð mín vil, tað komi á
- Tað, sum hesin heimur metir dárskap, valdi Guð Sær út
- Taggurnar
- Tak ikki dreymin
- Tak meg allan, Harri Jesus
- Tak meg burtur
- Tak meg, Jesus, í tín favn
- Tak mína hond
- Tak mína hond, Gud
- Tak mítt lív, Alvaldsgud
- Tak mítt lív, og veri tað
- Tak tíð til at halgast
- Tak tú meg nærri tær, áh, Jesus
- Taking the Fall
- Takk eg sigi tær fyri alt
- Takk fyri alt, ið tú gevur
- Takk fyri ávøkst, sum tú gav
- Takk Jesus, at tú elskar meg
- Takk, á Gud, at Tú frelsti meg
- Takk, áh, Gud, at tú frelsti meg
- Takk, at tú bart mína byrði
- Takk, at tú frelsti meg
- Takk, Gud Faðir, at tú vildi
- Takk, Gud, fyri Golgata
- Takk, Gud, fyri tað, tú gevur
- Takk, Guð, fyri alt, sum hendi
- Takk, Harri, fyri hvørt stig
- Takk, Jesus, fyri dópin mín
- Takk, Jesus, fyri, tú meg hevur favnað
- Takk, Jesus, takk! Mín sál er fró
- Takkarbøn
- Tala nú, Harri Jesus
- Tala við Jesus! Jesus teg fatar
- Talað við gluggan
- Talibann
- Tankar við teim 50
- Tann blómutíðin fríða
- Tann brúsandi, brennandi
- Tann dag á krossi
- Tann dagin, Jesus frelsti meg
- Tann dagur, Gud, tú gavst, er liðin
- Tann følnaða sóljan
- Tann Gud, sum í upphavi grundvøllin legði
- Tann Gud, sum valdar
- Tann Guð, sum valdar ævum øllum
- Tann Harri Jesus mín hirði er
- Tann heimur, Harrin skapað hevur
- Tann kærleiki Guð hevur víst
- Tann kærleiki, hann til mín bar
- Tann kærleiki, sum Jesus til mín bar
- Tann náðin í Guds hjarta
- Tann seinasti
- Tann stóri meistarin kemur
- Tann traðkaða blóman
- Tann trúgv, ið Jesus fevnir
- Tann verøld vit við eygum skoða
- Tann vinurin kæri
- Tann, í skjóli hins hægsta er
- Tann, ið ikki eigur Jesus
- Tann, sum á Guds einborna Son trúgva vil
- Tann, sum Harran Gud vil søkja
- Tann, sum Jesus ikki kennir
- Tár ei kunnu frelsa
- Tarsankvæði
- Tær eg prísi, dýri Harri
- Tær eg tæni, tí eg teg elski
- Tær heiður, Alvaldi, himlarnir bera
- Tær hendur, sum negldust til krossins træ
- Tær leingist mót lukku – men hvar er hon, hvar
- Tær løturnar
- Tær veri æran, Lívsins Harri, tær
- Tær vit takka góði Faðir
- Tær, góði Gud, vit lov og tøkk her veita
- Tær, Guð, sum ein ræður himni á
- Teg vil eg elska, tú mín styrki
- Teg vil eg elska, tú mín styrki
- Teir droymdu víst ikki um vanda
- Teir negldu Harra mín á træ
- Teir níggju og níti kendu seg
- Teir sigla um havið so víða
- Teir vísu menn av eysturleið
- Teit Blús
- Tel Guds gávur
- Tel upp í eitt
- Ten wild dogs
- Ternan
- Tess nærri, mítt lívslok nærkast mær
- Tey boð nú ljóða himni frá
- Tey bóru børn til Jesus
- Tey dansa eins og skuggar
- Tey dýru lyfti, ið Harrin gav mær
- Tey fara framvið
- Tey fyrstu hjún, vár Guð, tín hond
- Tey jaorð góvu hjartans glað
- Tey jólini fyrstu var dýrmett at sjá
- Tey mongu nøvn, Gud ber
- Tey siga mær, søgan er gomul og kend
- Tey siga, lívið er váðaferð
- Tey standa og vagga og tráa
- Tey sum eg kenni kenna ei meg
- Tey, ið fylgjast frá vársins tíð
- The first snow came this morning
- The girl I don’t know
- The lay of thrym
- The One
- The optimist
- The rise and fall of du og jeg
- The rune
- The singer
- The Star-Spangled Banner
- The Waltz
- The world is struggling with war and hunger
- Thief about to break in
- This is Home
- This is not a lovesong
- Tí at barn er okkum føtt
- Tí av náði eru tit frelst
- Tí klinga hjartans streingir mær í sál
- Tí so elskaði Gud heimin
- Tí tú góður ert
- Tí tú hevur givið
- Tí vil eg hoppa og dansa
- Tíð at fara
- Tíðarhvarvið
- Tíðartónar
- Tíðin
- Tíðin fer
- Tíðin fer
- Tíðin rennur sum streymur í á
- Tíðin rennur, dagur líður
- Tíðin, hon rennur, og dagarnir styttast
- Tíðin, ið rann
- Tíðirnar skifta
- Tikkuni, tikkuni, tokkuni
- Til allar kvinnur
- Til allar vinir
- Til Amsterdam
- Til andans stóru náðifest
- Til at ganga eftir
- Til Boga og allar nýføðingar
- Til Emmaus fram leiðin bar
- Til Føroya
- Til Føroya Arbeiðarafelag
- Til Føroya fiskimenn
- Til Føroya ítróttarungdóm
- Til Føroya ungdóm
- Til Føroyar
- Til gleðina
- Til Golgata í andanum
- Til hetta fagra, fagra land
- Til Himmalin so mong sær ætla
- Til jarðar eingin spurvur fellur
- Til Jeriko fór maður ein
- Til Jesus verður sál mín drigin hvønn dag meiri nær
- Til Jóannes bónda í Kirkjubø
- Til Kongin, hin hægsta, ein hátíðarsong
- Til kristin fólk á foldum her
- Til kross og grøv mín Jesus fer
- Til krossin kom, tú arma sál, sum líður
- Til kvøldmáltíð í himli háa
- Til málið
- Til mánan
- Til merkið
- Til náðina skyldi eg alt
- Til Norðoya fólk
- Til okkum her á lágum støðum
- Til Selatraðar fara vit
- Til Símun av Skarði og Rasmus Rasmussen
- Til sín kross á Golgata
- Til teir, ið fórust
- Til tey giftu – og tey ógiftu
- Til tey stressaðu
- Til tín
- Til tín
- Til tín eg leiti, loysnari mín góði
- Til tín eg sendi hesa vísu
- Til tín komi eg, mín Gud
- Til tín, áh, Jesus, rópi eg
- Til tín, tú dýra Guds Lamb
- Til tollbúðina Jesus gekk
- Til ungdómin
- Til vildar øllum kann eingin gera
- Til þín
- Tilbiðið Harran í prýði háheiløgum
- Tilbiðið vár Kong í Himlinum hátt
- Tillukku
- Tillukku frá mær
- Tillukku í dag
- Tímaglasið
- Timburmenn
- Time After Time
- Time to Sleep
- Tín andi, Guð, til Jesus Krist meg kalli
- Tín armur, Jesus, einaferð
- Tín dag við Gudi byrji tú
- Tín eg eri
- Tín frelsari teg spyr í dag
- Tín Frelsari tolin tær bíðar í dag
- Tín kærleik eingin hugur skilja kann
- Tín miskunn, áh, Gud, er sum himinin há
- Tín miskunn, o Guð, er sum himinin há
- Tín náði, himmalski Faðir
- Tín rødd er eins og kvøldarlotið
- Tín rødd meg kallar blítt
- Tín veg, áh, Gud, ei mín
- Tín, o, Jesus, tín at vera
- Tína dýrd tú ofraði
- Tinganes
- Tíni eygu
- Tíns ríkis søk, mín Jesus, skal
- Tit búgv tykkum reisið á orðsins hellugrund
- Tit Harrans fólk í dag
- Tit hermenn Krists, nú farið so treystliga í stríð
- Tit hús tykkum byggið á orðsins klettagrund
- Tit limir, sum hava á himninum høvur
- Tit nú lyfti hava givið
- Tit trúføstu, komið
- Tit, brúðarfólk góðu, nú lýðið á
- Tit, sum í fjøru fóru
- Títlingur lítli
- Títt blóð er tað, sum reinsar meg
- Títt dýra blóð, sum rann
- Títt evangelium
- Títt lív er mítt lív, Harri Jesus
- Títt lív er stutt, áh, syndari
- Títt lív hevur virði
- Títt lív, tað gavst tú mær
- Títt navn
- Títt orð er, Guð, várt arvagóðs
- Tivoli
- Tjaldrið
- Tjaldur, ver vælkomið til okkum heim
- Tjaldursunga beyð hin lagna harða
- Tjóðsangur fyri hina helvtina
- Tó at bylgjan, vill og há
- To meet you
- Tó skapanarverkið Gudi bar
- Tó tín synd er sum skarlak
- Together
- Tokið
- Tokspor
- Tolin bíða
- Tómligt kenst á arbeiðsplássum
- Tonk, einaferð er tokan burtur svunnin
- Too late to cry
- Torir Jesusi tú fylgja?
- Torir Jesusi tú fylgja?
- Tornakrýndan trænum á
- Tórshavn
- Tórshavn tú av øllum ber
- Tórshavn, tú Føroyalands miðstøða var
- Tórsvøllur
- Torvatrøllið
- Torvskurður
- Toskurin
- Toybil
- Tøkk fyri Orð títt, Frelsari dýri
- Tøkk, Faðir, fyri náttarblund
- Tøkk, Jesus Krist, mín frelsari
- Tøkk, kæri Krist
- Tørvandi náði eg søkti teg, Harri
- Træið
- Trees In The Wind
- Triðja dagin eftir
- Tríggir dunnuungar
- Tríggir lítlir dunnuungar
- Tríggjar apur
- Trilvandi trúarstig
- Troytta sál, sum ófrelst gongur
- Troytta sál, sum ófrelst gongur
- Troytta sál, sum tú gongur á lívsvegnum her
- Troyttur og vilstur og sokkin í synd
- Trøllabundin
- Trøllakvæðið
- Trøllapætur
- Trøllapætur syngur
- True Love
- Trúgv er full vissa um tað, sum vit vóna
- Trúgv er leiðin til Guds náði
- Trúgvin ber
- Trúgvin er ikki eitt forberg
- Trúgvin og tónarákið
- Trummusettið
- Trúnna, sum bert eitt eiti er
- Trygdareiðurin
- Tryggur í Jesu ørmum
- Trygt eg leggist niður
- Trýssini
- Tú
- Tú
- Tú alfagra land mítt
- Tú ævigi klettur, mítt skjól er hjá tær
- Tú bar mær ta sól
- Tú bart meg, o Gud, áðrenn ljósið eg sá
- Tú dregur meg sum ein magnetur
- Tú einki kanst gera til frelsu
- Tú elskar meg, eg veit tað væl
- Tú ert alt
- Tú ert deyðir!
- Tú ert ein eingil
- Tú ert góður, á Gud
- Tú ert hjá mær
- Tú ert hjá mær, tá eg vakni í tí fyrstu morgunstund
- Tú ert í mær og eg í Tær
- Tú ert mín Gud
- Tú ert so glaður
- Tú ert upp risin
- Tú ert verdur at upphevja
- Tú Føroya tjóð
- Tú fylgdi mær fyrst, tá í vøggu eg lá
- Tú fyri heimi tínum bið!
- Tú gakk tær fram við ánni
- Tú gavst mær, o, Harri, her livilig kor
- Tú gongur gjøgnum múrar, tú
- Tú heimsins ljós, Guds sólin skær
- Tú hesa hugsan kanska hevur
- Tú hevur tær dýrastu perlur
- Tú hevur virði stórt, tú vita skalt
- Tú hevur, Jesus mildi
- Tú høgi kongur Ísraels
- Tú í hjarta tínum hava kanst ein song
- Tú í Jesusi fært frelsu, kæra sál
- Tú Ísraels Hirði og mín
- Tú kemur, Jesus, til mín inn
- Tú kennir væl klettin
- Tú komst sum hjálparleyst barn
- Tú lesur millum linjurnar Karina
- Tú líðandi, tystandi, søkjandi sál
- Tú lítli staður, Betlehem
- Tú lítur um bak og minnist svunnin ár
- Tú lýsti
- Tú mamma, bið
- Tú manst hava hoyrt tá Móses fleyt í Nilen
- Tú mær legði ein nýggjan song
- Tú mítt ljós, mítt lív, mín lutur
- Tú møtti oss, Jesus, við bað títt á sinni
- Tú ofraði teg fyri meg
- Tú og eg á ástartingi
- Tú opnan sært Guds faðirfavn
- Tú rætti tínar armar so eymt, Harri Jesus
- Tú reisir meg
- Tú sáðmaður, ið sáað hevur sáð við lívsins megi
- Tú sál, í myrkri sokkin
- Tú sál, sum gongur ófrelst
- Tú sál, sum kennir teg móða
- Tú sást meg gráta í Guds húsi
- Tú sært ei meg, tú sært ei meg
- Tú signi, Gud, oss hesa stund
- Tú signing ber á øllum leiðum tínum
- Tú Skálafjørður, breiði favnur tín
- Tú skalt fáa mín morgun
- Tú skalt fara
- Tú skalt ikki stúra
- Tú skapaði okkum til frælsi og frið
- Tú skapti meg, Gud
- Tú skapti okkum, himnafaðir
- Tú søkjandi sál
- Tú spyrt kanska, hvussu eg kann vita víst
- Tú stendur, Harri Jesus
- Tú stórur ert, og undurverk tú gert
- Tú sum brotið hevur míni trælabond
- Tú svíkti ei
- Tú talar, tú talar um veður og vind
- Tú tín kongastól
- Tú tók ímóti mær
- Tú ungdómur fríði
- Tú, eina tú, o Harra Krist
- Tú, Føroyar, mín móðir
- Tú, Gud, ert heilagur
- Tú, Gud, ert mikil, annað alt er smátt
- Tú, Gud, sum skapti fyrsta mann
- Tú, Gud, sum veitst og gevur alt
- Tú, Harri Krist
- Tú, heimsins ljós, steig niður til jarðar
- Tú, Jesus, ert vegur til himmalsins heim
- Tú, samkomunnar høvur
- Tú, sum ert á veg til faðirhúsið
- Tú, sum frelsir, áh, hvør signað
- Tú, sum okkum lívið gevur
- Tú, sum várt bikar hevur fylt
- Tú, sum viltist burt frá heiminum
- Tuflan
- Tulipanærin
- Tummilfingur
- Tung eru stig á fjøllunum her
- Tung og døkk hin kvirra nátt
- Tungfør her leiðin er
- Turvelvandi drøgg
- Túsund bjartar stjørnur lýsa
- Túsund smíl
- Túsundtals ár
- Tvær fjaðrar
- Tvær smáar hendur til Harrans virki
- Tvey, ið eru góð
- Tvøroyrarsangurin
- Tykist ferðin mangan tunglig niðri her
- Tykist tað í neyð og pínu
- Tykist tað, sum stríðið verður tær ov hart
- Tykist tað, tú virkar fyri
- Tyngdur undir byrðum var eg
- Tyngir á teg sorgin harða
- Tyngist tú av byrðum og ei hjálp kann sjá
- Tyngja tungar byrðar, sum tú gongur vegnum á?
- Þau dansa eins og skuggar


text:
BankNordik-savnið
BankNordik hevur stovnað BankNordik-savnið og samstundis givið nýstovnaða savninum 626 listaverk í gávu. Savnið skal umsita, varðveita og sýna fram tey mongu listaverkini, sum bankin hevur keypt gjøgnum árini, umframt menna listasavnið og føroyska list.
BankNordik-savnið er skipað sum ein sjálvsognarstovnur, og BankNordik letur savninum 626 listaverk til ognar. Verkini eru virðismett til 5.040.000 kr. Umframt listaverkini letur bankin savninum 250.000 kr. í byrjanarpeningi og 150.000 kr. til árliga raksturin í 2017, 2018, 2019, 2020 og 2021.
“Vit hava tikið stig til at stovna BankNordik-savnið, til tess at fleiri kunnu fáa gleði av listaverkunum. Listagoymslan hjá bankanum er so mikið stór, at øll listin als ikki rúmast á bankadeildum og í bygningum okkara kring landið. Tí hava verkini ikki fingið ta sjónligheit, sum tey av røttum hava uppiborið, og hetta vilja vit nú broyta. Við nýggja BankNordik-savninum tryggja vit, at listin kemur til sín rætt og verður umsitin og viðlíkahildin á tryggan og virðiligan hátt,” sigur Árni Ellefsen.
Stýrislimir í BankNordik-savninum: Helgi A. Fossádal, Árni Winther og Edward Fuglø. Jákup Simonsen vantar á myndini.
BankNordik-savnið hevur fýra stýrislimir, ið gera uppskot til árligu skránna fyri virksemið hjá stovninum. Stýrið er sett saman soleiðis, at tað bæði umboðar kunnleika um føroyska list og innlit í fíggjar- og handilslig viðurskifti. BankNordik velur formannin, og Føroya Kommunufelag, Føroya Arbeiðsgevarafelag og LISA velja hvør sín stýrislim. Í stýrinum eru Helgi A. Fossádal, formaður, Jákup Simonsen, vegna Føroya Kommunufelag, Árni Winther, vegna Føroya Arbeiðsgevarafelag og Edward Fuglø, vegna LISA.
Umframt at umsita og varðveita tey 626 listaverkini, sum bankin letur, er endamálið við BankNordik-savninum eisini at menna savnið og stuðla menningini av føroyskari list. Stýrið kann eitt nú velja at selja listaverk og brúka sølupeningin til keyp av nýggjum listaverkum. Listaverkini, sum Føroya Landsstýri sambært avtalu við BankNordik hevur forkeypsrætt til, eru ikki partur av BankNordik-savninum.


text:
Mora Armatur AB er ein av fremstu framleiðarum og sniðgevum í norðanlondum av blandikranum og brúsum.
Mora Armatur er eftir hondini ein fyritøka, sum hevur nógv ár á baki og er kend fyri at framleiða dygdarvørur. Mora hevur eitt breitt úrvæl av kranum til øll endamál. Alt sum verður gjørt er væl umhugsað. Kranarnir eru sterkir, orkusparandi og brúkaravinarligir.
Mora framleiðir eisini kranar av ymiskum slag, sum serliga eru ætlaðir fólki við breki ella t.d. at handakraftin ikki er so góð, soleiðis at tey kunnu klára seg sjálv, uttan at nýtast hjálp frá øðrum.
Mora ESS – Sparið heitt vatn
-Energy Safe System (ESS) er tengt at brúki og kann minka um nýtsluna av heitum vatni við 30%. Við ESS kemur bert kalt vatn úr krananum,tá hondtakið á krananum peikar beint fram. Úr vanligum kranum kemur bæði heitt og kalt vatn.
Vitja Mora armatur online her: http://www.moraarmatur.dk
Støkkið inn á gólvið hjá Mariu Poulsen, og fáið meira at vita um Mora.
Maria Poulsen Baðirúm
Tlf: 35 91 15
mp[@]mp.fo


text:
Orð og lag: Merle Haggard
Týtt: Hanus M. Hansen
Niðurlag: Harri, leið tú meg hvørt stig,
hjálp mær navn títt kennast við,
um enn freistingar her møta mær.
Tá ið ferðin møðir meg,
styrk meg, Harri, biði eg,
til ein dag eg skal síggja teg har.
1. Aldri, aldri fati eg,
at so Gud meg elskaði,
tá hann sendi sín Son niður her,
til at bjarga tær og mær,
Harrin Jesus dómin bar,
nei, størri kærleiki á fold ei er.
2. Nú í Himlinum hann er
og mær stað til reiðar ger,
og skjótt ein dag eg andlit hans skal sjá.
Halleluja tóna skal
gjøgnum fagra himmalsal,
av hvørjum munni skal hann heiður fá.